Povodom objava u medijima o rezultatima istraživanja javnog mnjenja “Korupcija u zdravstvu iz ugla ljekara” koje je predstavio Sindikat doktora medicine, kao i poziva Ministarstva zdravlja na reakciju Agencije i drugih nadležnih organa, Agencija saopštava sljedeće:\nAgencija sa pažnjom prati sva istraživanja javnog mjenja koja se odnose na korupciju, i posredstvom medija je upoznata sa rezultatima istraživanja Sindikata doktora medicine “Korupcija u zdravstvu iz ugla ljekara”. Agencija takođe konstatuje da je danas u medijima Sindikat dodatno precizirao rezultate i pojasnio da se istraživanje, između ostalog, nije bavilo problematikom davanja mita, kao i da se samo 11,4% ljekara izjasnilo da je bio svjedok korupcije od strane svojih kolega.\nKao centralni preventivni antikorupcijski organ u Crnoj Gori, Agencija u kontinuitetu prati i analizira sistemske rizike po nastanak korupcije u svim oblastima javnog sektora, a kroz realizaciju preventivnih aktivnosti iz svoje nadležnosti pruža podršku u eliminisanju tih rizika u javnom sektoru, uključujući i sistem zdravstva. Agencija podsjeća da su svi organi vlasti, u skladu sa Zakonom o sprječavanju korupcije, bili obavezni da usvoje Plan integriteta, te da je Agencija izradila Izvještaj o donošenju i sprovođenju tih planova, a jedan od analiziranih sistema je bilo i zdravstvo u odnosu na koje je Agencija potom dala sistemske preporuke za unaprjeđenje planova integriteta u toj oblasti.\nU Izvještaju za 2017. je Agencija konstatovala da su zdravstvene institucije realizovale 63% planiranih mjera iz njihovih planova integriteta u cilju smanjivanja rizika od pojave korupcije u toj oblasti, a da su naročito bile uspješne u sprovođenju mjera koje se odnose na prava pacijenata i planiranje i upravljanje finansijama, što institucije zdravstva svrstava u red bolje pozicioniranih u izvršavanju definisanih mjera. Kao efekat realizacije tih mjera, za 30% rizika u oblasti zdravstva je procijenjeno da su smanjenog intenziteta u odnosu na prvu procjenu iz 2016.\nAgencija je ove godine dala preporuke za unapređenje Plana integriteta svim organima u oblasti zdravstva: Ministarstvu zdravlja, 18 domova zdravlja, 11 bolnica i 6 ostalih zdravstvenih institucija. U toku je donošenje planova integriteta za naredni dvogodišnji period, pa će Agencija nastaviti da prati u kojoj mjeri su zdravstvene institucije ispunile preporuke Agencije za unaprjeđanje njihovih Planova.\nVažno je istaći i da je Agencija, u saradnji sa Regionalnim savjetom za saradnju (RCC), organizovala radionicu za institucije zdravstvenog sistema na temu procjene rizika od pojave korupcije u zdravstvu u cilju unaprjeđenja planova integriteta u tim institucijama. Takođe, održala je i obuke u pojedinim zdravstvenim institucijama na temu prijava i zaštite zviždača, koje će biti nastavljene kroz IPA projekat “Podrška implementaciji mjera integriteta”, kao i u saradnji sa NVO sektorom.\nAgencija podsjeća i da je sprovela dva godišnja istraživanja o stavovima građana o korupciji. Iako je u oba istraživanja najveći procenat ispitanika smatrao da je korupcija najzastupljenija u oblasti zdravstva, rezultati istraživanja su pokazali i smanjenje broja ispitanika koji su mišljenja da je korupcija najzastupljenija u zdravstvu, sa 23% u 2016. na 18.9% u 2017. godini. Do kraja godine Agencija će sprovesti i objaviti novo istraživanje javnog mnjenja koje će, između ostalog, pokazati stavove građana o tome koliko su organi vlasti bili efikasni u borbi protiv korupcije, kao i u kojima oblastima je korupcije najzastupljenija.\nPoziv Ministarstva zdravlja na reakciju Agencije i drugih nadležnih organa povodom rezultata istraživanja Sindikata doktora medicine, Agencija razumije kao intenciju da se individualizuje eventualna odgovornost za svako konkretno počinjeno djelo korupcije u zdravstvu, kako bi se izbjegao negativan imidž o funkcionisanju tog sektora u cjelini, kao i zaposlenih koji svoj posao obavljaju u skladu sa principima integriteta i profesionalnosti.\nS tim u vezi, Agencija poziva sve građane, kao i zaposlene u zdravstvu, a koji imaju podatke koji ukazuju na osnovanu sumnju u ugrožavanje javnog interesa koje upućuje na korupciju u toj oblasti, da to i prijave. Prijava se može podnijeti instituciji na koju se odnosi (licu koje je određeno da postupa po prijavi), Agenciji i drugim nadležnim organima, kao i tužilaštvu ako postoje osnovi sumnje da je riječ o krivičnom djelu. Takođe, Agencija ostaje potpuno otvorena za saradnju i podršku svim organima vlasti i drugim subjektima kada su u pitanju prevencija korupcije i sprovođenje antikorupcijskih zakona iz njene nadležnosti.


Simulacija NASA pokazala: Nemoguće sprečiti udar velikog asteroida : tehnopedija\nVelika simulacija koju je izvršila NASA pokazuje da čovečanstvo trenutno nije u stanju da se zaštiti od udara velikog asteroida i da je jedino rešenje – evakuacija stanovništva sa mesta na kome će doći do udara.\nSimuliran je udar asteroida u Zemlju te način na koji bismo mogli da pokušamo da se odbranimo od njega. Rezultati testa nisu ohrabrujući za čovečanstvo, jer se pokazalo da u roku od šest meseci od kada je asteroid otkriven pa do njegovog udara o Zemlju naučnici nisu pronašli drugo rešenje sem evakuacije stanovništva.\nSimulacija u kojoj je učestvovalo više naučnika trajala je četiri dana, pri čemu su prvog dana vežbe naučnici uočili do tada nepoznati asteroid koji su nazvali “2021PDC”. Asteroid je uočen 19. aprila, kada je NASA izračunala da postoji mogućnost od oko pet odsto da udari u Zemlju, pri čemu je određen i datum udara – 20. oktobar. Sledeći dan vežbe naučnici su se prebacili na 2. maj kada se pokazalo da bi se najgora strahovanja mogla ostvariti.\nNaime, nakon pažljivije analize putanje asteroida, zaključeno je da će gotovo sigurno udariti u Zemlju i to negde na području Evrope ili Severne Afrike. Tada su naučnici počeli da razmišljaju o načinima na koji bismo mogli da se odbranimo. Jedan od predloga bio je slanje svemirskog broda koji bi pokušao da uništi asteroid ili da ga barem skrene sa kursa.\nAli, zaključeno je da sa trenutnim mogućnostima i tehnologijama za tako složenu misiju jednostavno nema dovoljno vremena. Razmišljalo se i o gađanju asteroida nuklearnim oružjem, ali, kako naučnici nisu znali njegove tačne dimenzije (podaci su pokazivali da bi mogao biti veličine između 35 i 800 metara), pitanje je koliko bi takva odbrana bila efikasna.\nTreći dan simulacije u eksperimentu naučnici su se prebacili na poslednji dan juna kada su objavljene nove prognoze o mestu udara – zaključeno je da bi “2021PDC” mogao da udari negde oko Nemačke i Austrije. Takođe, zaključeno je da će udar osloboditi veliku količinu energije, kao pri eksploziji velike nuklearne bombe.\nS obzirom na to da nikakva odbrana od asteroida nije više bila moguća, sve što je preostalo jeste evakuacija mesta udara asteroida i nada da će napraviti što manju štetu, prenosi portal “Science alert”.\nKloniranje glasova – Holivud oduševljen, ali i kriminalci\nRusija postavlja podvodni optički kabl kroz Arktik\nSadržaj zaštićen 2021 © Web dizajn vanjano©


Mnogi klubovi sa velikom pažnjom prate situaciju u Mančesteru, svesni da bi mogli da iskoriste aktuelni loš momenat i još uvek aktuelnog prvaka Engleske.\nPrvi na meti je menadžer Pep Gvardiola, koji je i pre kazne razmišljao o povlačenju sa klupe Sitija na leto.\nZato je već u red stao Juventus, a odmah zatim Pari Sen Žermen i minhenski Bajern, bivši klub katalonskog stručnjaka.\nNa Etihadu su u strahu i zbog mogućeg odlaska nosilaca tima.\nSvesni da će teško vrhunski fudbaler pristati da ne igra Ligu šampiona, iako su mnogi, prema priznanju, došli u Siti uglavnom zbog novca i velikog projekta.\nSada je projekat na "staklenim nogama"...\nNa leto ide skoro sigurno Leroj Sane, što je hteo i u januaru, ali mu klub nije dozvolio da se vrati u Nemačku i potpiše za minhenski Bajern.\nU narednom prelaznom će mu verovatno dozvoliti, posebno sada zbog sankcija UEFA.\nMeđu prvima, kako navode mediji na Ostrvu, koji bi trebalo da traži odlazak su Rahim Sterling, Kevin de Brujne i Serhio Aguero.\nSterling može da bira novu sredinu, posebno što se ranije dovodio u vezu sa Real Madridom, Barselonom i Pari Sen Žermenom, a ista situacija je sa jednim od najboljih vezista sveta de Brujneom, koga bi svaki klub doveo.\nKod Aguera je situacija takva da je 2021. godinu "kaparisao" kao onu kada namerava da se vrati u matični Indepedijente iz Argentine, ali ostaje pitanje gde bi proveo sezonu ranije.\nZa njim bi takođe pošao i zemljak Nikolas Otamendi, kapiten David Silva svakako ide jer mu ističe ugovor i nova destinacija mu je verovatno SAD, isto kao i golmanu Klaudiju Bravu.\nMančester siti poslednjih godina postao je, može da se kaže, dominantan tim u Engleskoj sve do Liverpula ove sezone.\nOsvojio je poslednja dva trofeja Premijer lige, prošlu sezonu završio sa peharima FA i Liga kupa. Da li je došao kraj uspesima "građana"?\nUŽIVO, ČUKARIČKI - ZVEZDA Debi Dejana Stankovića na klupi voljenog kluba je OGROMNO ISKUŠENJE! (SASTAVI)


Nije dugo bio u penziji: Dragan Lukač ima novo radno mjesto – Fokus.ba\nNije dugo bio u penziji: Dragan Lukač ima novo radno mjesto\nTada je, međutim, preušućeno da će Lukač nastaviti svoj policijski angažman kao glavni inspektor u kabinetu direktora Uprave policije\nU Domu policije ove sedmice organiziran je ispraćaj u penziju direktora Federalne uprave policije Dragana Lukača.\nOn je Nezavisnom odboru Parlamenta FBiH dostavio svoju pismenu ostavku u kojoj ih obavještava da se povlači sa mjesta direktora zaključno sa 28. januarom, prenosi NAP.\nIz Ministarstva unutrašnjih poslova FBiH je, u utorak, 22. janaura saopećno: „Danas je u Domu policije Federalnog ministarstva unutrašnjih poslova održana sjednica Stručnog kolegija federalnog ministra unutrašnjih poslova i direktora Federalne uprave policije u proširenom sastavu, a povodom ispraćaja direktora Dragana Lukača u penziju. Sjednici su, pored ministra Čampare i direktora Lukača, prisustvovali premijer Vlade Federacije BiH Fadil Novalić, direktor Obavještajno-sigurnosne agencije Osman Mehmedagić, policijski komesari kantonalnih ministarstava unutrašnjih poslova i drugi.“\nTada je, međutim, preušućeno da će Lukač nastaviti svoj policijski angažman kao glavni inspektor u kabinetu direktora Uprave policije. Prema dokumentu, koji je pokazan na uvodi Patriji, Lukač je vraćen u čin glavnog inspektora i raspoređuje se na radno mjesto koje odgovara tom činu?\nUhapšen muškarac jer je vrijeđao Dodika i Lukača na Facebooku


Federica Mogherini, Hašim Tači i Aleksandar Vučić na sastanku u Briselu u augustu 2017.\nPredsednik Kosova Hašim Tači sastao se u Sofiji sa visokom predstavnicom EU, Federikom Mogerini, uoči samita EU - Zapadni Balkan u četvrtak, kao i sa predsednikom Srbije Aleksandrom Vučićem.\nTači je u izjavi novinarima nakon sastanka sa Mogerinijevom kazao da je sastanak bio važan, veoma produktivan i da je bilo reči o evropskoj budućnosti, viznoj liberalizaciji, kao i o daljim koracima koje Kosovo treba da poduzme.\nOn je dodao da je na inicijativu Mogerinijeve održan zajednički sastanak i predsednikom Srbije, Aleksandrom Vučićem na kojem je bilo reči o mogućnostima za konkretne i konstruktivne korake u predstojećem procesu dijaloga o normalizaciji odnosa Kosova i Srbije radi izgradnje dobrosusedskih odnosa.\n"Složili smo se da konačna faza dijaloga počne u bliskoj budućnosti uz posredstvo Mogerini i uz poršku SAD-a i svih država koje žele da pomognu. Ovo je novi trenutak koji zahteva mobilizaciju svih snaga i energija političke scene, civilnog društva, medija na Kosovu. Ovo će biti veoma odgovoran proces", kazao je on, dodajući da će kraj dijaloga omogućiti priznanje Kosova od strane Srbije i članstvo u UN.\nOn je dodao da je takoreći siguran da će se proces završiti win-win situacijom, odnosno da će i Kosovo i Srbija imati konkretnu evropsku budućnost nakon sprovođenja tog sporazuma i da se neće ugroziti ni jedna ni druga država, već da će se pronaći modaliteti dobrosusedske saradnje na osnovu evropskih principa i standarda i afirmativnije pozicije za kosovske Srbe.\nOn je zaključio da se ovaj trenutak treba dobro iskoristiti jer se ne dešava često da svetski centri vrate pažnju na Kosovo i Balkan.\nPovodom ovog susreta, oglasio se i kabinet visoke predstavnice EU za spoljnu politiku i bezbednost Frederice Mogherini. U izdatom saopštenju se podvlači da su Vučić i Tači potvrdili spremnost da nastave sa intenzivnim radom, kako bi postigli sveobuhvatnu normalizaciju odnosa, što je “ključni element za transformaciju čitavog regiona”.\n“S obzirom na prioritet koji EU pridaje svojim odnosima sa Zapadnim Balkanom, a posebno ove godine, važno je da se u narednom periodu postigne konačan napredak, kako bi Srbija i Kosovo mogle napredovati u svojim evropskim nastojanjima”, navodi se u saopštenju.\nBeograd: Sećanje na stradale albanske civile sa Kosova


Migrantska kriza u BiH poprima sve veće razmjere\nPrema podacima Službe za poslove sa strancima, u BiH ulazi oko 100 migranata na dan\nJučerašnji incident u Bosni i Hercegovini, kada su autobusi puni ilegalnih migranata zaustavljeni pa ipak propušteni do izbjegličkog kampa kod Mostara pokazuje da migrantska kriza u toj zemlji poprima sve veće razmjere.\nA ocrtava i sukob političara s državne i lokalne razine u BiH.\nMigranti, koji su više sati čekali na granici između Sarajevske i Hercergovačko-neretvanske županije (HNŽ), stigli su jučer u izbjeglički kamp kod Mostara, nakon žestokog prepucavanja političara s državne i lokalne razine oko toga tko je odobrio njihovo premještanje iz šatorskog naselja u Sarajevu. Pet autobusa u pratnji policije HNŽ-a došlo je je iza 15 sati u kamp Salakovac koji je postao privremeni azilantski centar u koji se sada smještaju migranti koji ulaze u BiH i masovno traže azil.\nNakon prepucavanja tko je odobrio premještanje migranata iz sarajevskog parka u Salakovac, državni i lokalni političari danas šute, a komesar MUP-a Hercegovačko-neretvanske županije saslušan je u SIPI.\nPitanje migranata, međutim, neće tako skoro sići s dnevnog reda. Prema podacima Službe za poslove sa strancima, u BiH ulazi oko 100 migranata na dan.


Pomoćnik američkog državnog sekretara, Filip Gordon i predsednik vlade Kosova, Hašim Tači se rukuju u Prištini posle potpisivanja Memoranduma o razumevanju za pomoć reformi kosovskog obrazovanja, 16. jun 2011.\nPomoćnik američkog državnog sekretara Filip Gordon odbacio je danas u Prištini ideju o podeli Kosova jer smatra da bi ona imala regionalne posledice. Gordon je sa premijerom Kosova Hašimom Tačijem potpisao Memorandum o razumevanju za pomoć reformi kosovskog obrazovanja koji predviđa izdvajanje oko 10 miliona dolara u te svrhe.\nPomoćnik američkog državnog sekretara Filip Gordon rekao je nakon susreta sa predsednicom i premijerom Kosova da je teritorijalni integritet Kosova zagarantovan i da ne može doći do promene granica. On je naglasio da Amerika podržava dijalog Beograda i Prištine i izrazio nadu da će se u tom procesu pronaći rešenja koja će olakšati zajednički život Srba i Albanaca.\n“Svaka zemlja na Balkanu i u svetu ima manjine bez obzira koliki je njihov broj. U većini demokratskih zemalja interesi i brige manjina se uzimaju u obzir. Manjine se integrišu ali se ne vrši promena granica. To nije nešto što bismo podržali jer to nije način da se na Kosovu razvija demokratija”, rekao je pomoćnik sržavnog sekretara SAD.\nGordon je poručio da će SAD nastaviti da podržavaju demokratske procese na Kosovu istakavši da se najveća pažnja mora posvetiti vladavini prava i borbi na suzbijanju korupcije i kriminala. Govoreći o izveštaju Dika Martija o trgovini ljudskim organima, američki državni sekretar je rekao da je potrebno sve detaljno istražiti.\n“Da bi izvršili neku istragu potrebno je određeno vreme i te tvrdnje bi trebalo istražiti na poseban način. Zato treba da podržimo međunarodne procese i zalaganja da se izvrše detaljni poslovi kako bi se istraga izvršila na korektan i profesionalan način”, rekao je Gordon.\nI Premijer Kosova Hašim Tači rekao je da će Vlada Kosova u potpunosti sarađivati sa nadležnim organima u istrazi o navodima Dika Martija, čije optužbe kako je kazao, shvata veoma ozbiljno.\n“Kosovske institucije i vlada Kosova imaju puno poverenje u međunarodnu pravdu. Vlada Kosova će tesno sarađivati u istrazi i podržati angažovanje u rasvetljavanju ovog procesa. Mi nemamo šta da krijemo i u našem je interesu da se ovaj proces završi što je pre moguće. Kosovo je bilo, jeste i ostaće primer saradnje sa Haškim Tribunalom i autoritetima međunarodne pravde”, kazao je kosovski premijer.\nTači i Gordon danas su potpisali Memorandum o razumevanju za pomoć reformi kosovskog obrazovanja koji predviđa izdvajanje 9,7 miliona dolara u te svrhe. Predviđeno je da se na ovaj način unapredi obrazovanje u 20 kosovskih opština.


Scena iz "Mućki" proglašena najboljim trenutkom u istoriji televizije | Glas Banja Luke - Nezavisni online magazin\nScena u kojoj Delboj Troter u legendarnoj seriji “Mućke” (Only Fools and Horses) propada kroz otvoreni šank izglasana je kao najbolji trenutak u istoriji televizije.\nRadi se o sceni iz epizode Yuppy Love u kojoj se Del (Dejvid Džejson) i Triger (Rodžer Lojd Pak) dive dvjema djevojkama, a u pokušaju da ih osvoji svojim cool pristupom, Del ne primjećuje da je neko podigao dasku na šanku iza njega te, dok se pokušava nasloniti na njega, propada u prazno.\nDrugo mjesto u anketi kompanije Virgin Media, u kojoj je učestvovalo 2.000 Britanaca, zauzela je audicija Sjuzan Bojl u šou Britain's Got Talent, a treće scena iz britanske serije “East Enders” u kojoj lik Den Vats svojoj supruzi Endži predaje papire za razvod.\nNa listi se takođe našao trenutak u kojem se saznaje ko je ubio Dži Ara.-a u seriji Dalas, susret Dejvida Atenburga s planinskim gorilama i scena iz zadnje sezone Prijatelja u kojoj Rejčel napušta avion kako bi se vratila Rosu.\nPrethodni članakKorona mimoišla sedam opština u RS\nNaredni članakDrama kod Gradiške: Bacio bombu prema komšiji pa se zatvorio u kuću


William Engdahl: Amerika Bliski istok prepušta Rusiji i Kini? - Fakultet za diplomatiju i bezbednost\nWilliam Engdahl: Amerika Bliski istok prepušta Rusiji i Kini?\nPotpredsednik Irana Ešak Jahangiri izjavio je da je Iran sa Kinom potpisao sporazum o implementaciji projekta elektrifikacije glavne 900 kilometara duge pruge koja povezuje Teheran sa Mašhadom, gradom na severoistoku zemlje, blizu granice sa Turkmenistanom i Avganistanom. Jahangiri je dodao da postoje i planovi za uspostavljanje super-brze pruge Teheran-Kom-Isfahan, kao i za njeno širenje na severozapad kroz Tabriz. Sajt Oil Price ističe: „Tabriz, u kojem se nalazi niz ključnih postrojenja vezanih za naftu, gas i petrohemiju, i koji predstavlja početnu tačku za gasovod Tabriz-Ankara, biće težišna tačka 2.300 kilometara dugačkog Novog puta svile koji povezuje Urumći (prestonicu zapadne kineske provincije Sinkjang) sa Teheranom, spajajući usput Kazahstan, Kirgistan, Uzbekistan i Turkmenistan, a u svom nastavku kroz Tursku stiže do Evrope. Kada ovi planovi počnu da beleže čvrst napredak, Kina će transportne veze proširiti u Irak i na Zapad“.\nVilijam Engdal je savetnik za strateške rizike i predavač.\nDiplomirani je politikolog sa Univerziteta Prinston i autor više bestselera o nafti i geopolitici.


Specijalno tužilaštvo: Ne komentarišemo spekulacije\nTanjug 4. novembra 2020. 15:54\nHAG – Portparol Specijalnog tužilaštva u Hagu Kristofer Benet nije danas želeo da potvrdi informaciju da je Specijalni sud odbacio optužnicu protiv Hašima Tačija i vratio je na dopunu.\n„Hvala vam na pitanju, ali Specijalno tužilaštvo ne komentariše medijske spekulacije“, odgovorio je Benet za Kosovo Onlajn.\nKosovski mediji nezvanično su danas javili da je Specijalizovano tužilaštvo Kosova u Hagu „vratilo istragu“ protiv nekadašnjeg komadanta u OVK Hašima Tačija i nekadašnjeg šefa obavještajne službe OVK Kadrija Veseljija radi kompletiranja spisa i dodatnih dokaza.\nOvu vest je objavila prištinska Koha, ne navodeći izvor informacije, a Specijalizovano tužilaštvo, kao ni sud, o sudbini optužnice se nisu oglašavali.\nOptužnicu protiv Tačija, Veseljia i devet pripadnika OVK Specijalizovano tužilastvo je podnelo je Specijalizovanim većima Kosova 24. aprila, a rok od šest meseci za njenu potvrdu istekao je 24. oktobra.\nVest da je tužilaštvo „vratilo istragu“ protiv Tačija, može da se tumači tako da je samo zatražilo od suda da mu vrati optužnicu nazad radi dopune istrage.\nTači, Veselji i drugi osumnjičeni se optužnicom iz aprila terete za niz ratnih zločina na Kosovu i Metohiji, među kojima je i skoro 100 ubistava. Žrtve krivičnih dela iz optužnice su stotine lica čiji je identitet poznat i među kojima su kosovski Albanci, Srbi, Romi i lica drugih nacionalnosti, kao i politicki protivnici, saopštilo je ranije Specijalizovano tužilaštvo.


Carinici na Dunavu otkrili baržu sa 4.000 litara krijumčarene nafte\nVesti Autor:N1 Beograd14. jul. 202115:184 komentara\nCarinici su na Dunavu kod Smedereva otkrili i zaplenili napuštenu tank-baržu sa oko 4.000 litara krijumčarene nafte, saopštila je Uprava carina.\nUprava carina: Primetno veći broj putnika na graničnim prelazima\nVišednevni operativni rad, osmatranje i kontrola leve i desne obale Dunava urodili su plodom, a Rečni tim Uprave carina je nešto posle ponoći u sredu, na 1.085 kilometru reke, uočio čamac zatvorenog tipa, bez pogonskog motora, navodi se u saopštenju.\nIspostavilo se da je plovilo natankovano sa oko 4.000 litara nafte, za koju se pretpostavlja da potiče sa nekog teretnog broda, odakle je pretočena ili ukradena, svakako radi dalje preprodaje, odnosno šverca, kažu iz Uprave carina.\nSamo od početka ove godine, carinici su uspeli da spreče različite malverzacije sa više od 112.000 litara ove akcizne robe, čime je sprečena višemilionska šteta po državni budžet, dodaje se u saopštenju.


Kuda za vikend, predsajamsko druženje, Muzej nauke i tehnike\nHome Kuda s decom\tKuda za vikend, predsajamsko druženje, Muzej nauke i tehnike\nby Mamin svet 10. oktobra 2014. 0 comment\nDolazi vikend, i više vremena za šetanje, uživanje i aktivnosti sa decom.\nOd održava se Dečiji sajam, a sutra, u subotu, 11. oktobra, u Tržnom centru „Stadion“ održaće se predsajamsko druženje\nDruženje traje od 12 do 15 časova i ulaz je besplatan, kao i na XIV Campina puddis dečijem sajmu, koji počinje 17. oktobra i traje tri dana.\nNajava Dečijeg sajma\nSvi koji dožu u TC „Stadion“ moći će da vide jedan deo programa sa predstojećeg XIV Campina puddis dečijeg sajma. Sa decom će se družiti klovnovi, animatori, a uživaće i u ritmičkoj gimnastici, dečijim horovima, sportskim klubovima, fitnesu za devojčice, predstavama rađenim po ugledu na njihove omiljene crtane filmove i još dosta iznenađenja očekuje decu i roditelje na svečanom predsajamskom druženju.\nDetaji sa prošlogodišnjeg predsajamskog druženja u TC „Delta city“\nMuzej nauke i tehnike proslavlja 25 godina\nNa žalost kasno smo videli kako je sjajan program pripremio Muzej nauke i tehnike povodom 25 godina rada.\nAli imate vremena još za vikend, 11. i 12. oktobra da besplatno vidite programe koje su pripremili:\n„Drugi krug“, „Dečji muzej“, „Naučni centar” i „Medicina u Srbiji kroz vekove“.\nNa inicijativu akademika Aleksandra Despića, Srpske akademije nauka i umetnosti i uz podršku dvanaest privrednih organizacija, 6. oktobra 1989. osnovan je Muzej nauke i tehnike.\n– Ideja je da se Muzej predstavi kroz vremeplov nauke i tehnike, kombinujući staro i novo. Zato dečaci dele novine u kojima je mešavina stvarnih vesti od 6. oktobra 1922. godine i vesti sa temama Muzeja nauke i tehnike – objašnjavaju u ovom Muzeju.\nPročitajte i ovo: Četvrta sezona "Kuda s decom" preporuka počinje\nSamo da radoznale\nU sklopu kampanje „Samo za radoznale“ priređeno je i iznenađenje na projekciji filma „Lavirint“ u bioskopu Cineplexx, gde je posetiocima prikazan prvi srpski igrani film „Karađorđe“ iz 1911. godine, uz nastup pijanistkinje Katarine Ranković.\nMuzej nauke i tehnike se nalazi u Skenderbegovoj 51, a postavku „Medicina u Srbiji kroz vekove“ možete videti u Muzeju srpskog lekarskog društva, u Ulici Džordža Vašingtona 19.\nKuda za vikend, predsajamsko druženje, Muzej nauke i tehnike was last modified: 5 decembra, 2016 by Mamin svet\nDečiji sajamkuda s decomkudasdecomMuzej nauke i tehnikepredsajamsko druženje\nKuda s decom 4.13, radionice, Pena žurka,...\nNovogodišnji Kuda s decom predlozi


Datum objave: 02.11.2018 08:08 | Autor: MPRR\nFarmeri iz Nikšića izrazili su značajno interesovanje da prisustvuju današnjoj edukativnoj radionici na temu unapređenja kvaliteta sirovog mlijeka, koje sprovodi Ministarstvo poljoprivrede i ruralnog razvoja.\nKao i na prethodnim radionicama u okviru ovog ciklusa obuke održanim u Ulcinju, Žabljaku, Beranama i Bijelom Polju, predstavnici Ministarstva, upoznali su farmere sa potrebom da dalje unapređuju kvalitet sirovog mlijeka koje proizvode, ne samo u kontekstu usklađivanja sa EU kriterijumima, već i sa ciljem postizanja veće konkuretnosti na tržištu.\nKvalitet sirovog mlijeka vezan za broj bakterija je pokazatelj higijene na farmi, higijene prilikom muže i načina čuvanja sirovog mlijeka do trenutka otkupa, dok su somatske ćelije pokazatelj zdravstvenog stanja muznog grla. Propisani standardi za broj bakterija I broj somatskih ćelija postiže se samo uz striktno poštovanje osnovnih higijenskih uslova pri muži, sprovođenjem muže na propisan način i pravilnih postupaka sa mlijekom nakon muže.\nPodsjećamo da se program obuke realizuje u okviru Nacionalnog programa za unapređenje kvaliteta sirovog mlijeka, koji ima za cilj unapređenje kvaliteta sirovog mlijeka u Crnoj Gori, u skladu sa dinamikom definisanom u okviru pristupanja EU. Kroz dosadašnju edukaciju i podsticajne mjere - dodatne premije za viši kvalitet mlijeka i mjere bespovratne podrške za nabavku opreme za mužu i čuvanje mlijeka, postignuti su značajni rezultati. Tokom proteklih nekoliko godina procenat mlijeka u skladu sa EU kriterijumima na crnogorskim farmama je rastao. Ministarstvo će zajedno sa farmerima nastaviti da radi na unapređenju kvaliteta sirovog mlijeka, kako bi svo mlijeko koje se proizvodi na crnogorskim farmama bilo usklađeno sa EU zahtjevima.


VLADA SRBIJE: PORESKI INSPEKTORI PRI KONTROLI JUŽNIH VESTI POSTUPALI ZAKONITO\nPredstavnici medijskih i novinarskih udruženja zahtevali su informacije o slučaju Južnih vesti, a predstavnici vladinog tela izneli su činjenice da su poreski inspektori tokom kontrole rada tog portala postupali isključivo u skladu s poreskom regulativom i važećim zakonskim propisima, navodi se u saopštenju Vlade\nPrema navodima Južnih vesti, poreski inspektori nisu pronašli nijedan prekršaj, ali su naložili tom mediju isplatu milion dinara na ime poreza i doprinosa za glavnog urednika , iako on nije u radnom odnosu u tom mediju, pozivajući se pri tom na propise koji to određuju, a koji se odnose isključivo na javni sektor, odnosno javne medije\nU ovoj redakciji su upozorili da su poreski inspektori prilikom kontrole uzimali kopije potpisanih ugovora između Južnih vesti i Delegacije EU u Srbiji, UN-om, OEBS-om i drugim donatorima i pokazivali ih klijentima i članovima porodice, objašnjavajući da je to „dokaz da taj medij radi za strane službe“.\nPoreski inspektori su prilikom kontrole portala Južne vesti iz Niša postupali isključivo u skladu s poreskom regulativom i važećim zakonskim propisima, saopštila je danas Vlada Srbije, povodom zahteva medijskih i novinarskih udruženja izloženih na sastanku Koordinacione grupe za saradnju sa medijima.\n– Na sastanku je posvećeno dosta vremena aktuelnom slučaju portala Južne vesti. Predstavnici medijskih i novinarskih udruženja zahtevali su informacije o ovom slučaju, a predstavnici vladinog tela izneli su činjenice da su poreski inspektori tokom kontrole rada tog portala postupali isključivo u skladu s poreskom regulativom i važećim zakonskim propisima. Razgovori o ovoj temi biće nastavljeni- navodi se u saopštenju izdatom povodom sastanka održanog juče.\nPoreska uprava Ministarstva finansija Srbije prethodno je pokrenula proceduru prinudne naplate duga portala Južne vesti u iznosu od milion dinara i pre konačne odluke suda, iako, kako tvrde iz tog medija, nakon intenzivne šestomesečne kontrole nisu u poslovanju pronašli nijedan prekršaj.\nKako pišu Južne vesti, poreski inspektori su, pozivajući se na uredbu Vlade Srbije koja je zasnovana na Katalogu radnih mesta u javnim službama i drugim organizacijama u javnom sektoru, koji se ne primenjuje na privatni sektor, utvrdili da ovaj medij duguje milionski iznos na ime poreza i doprinosa za glavnog urednika od osnivanja tog medija 2010. godine, jer je, kako su ocenili, on morao biti u radnom odnosu u mediju koji uređuje.\nPrema navodima Južnih vesti, inspektori su prilikom kontrole prekoračili svoja ovlašćenja jer su između ostalog posećivali komercijalne klijente ovog medija i njegovog osnivača Simplicity d.o.o., kako bi proverili zakonitost njihovog poslovanja- samo zbog povezanosti sa ovim medijem.\nU ovoj redakciji su upozorili da su poreski inspektori uzimali kopije potpisanih ugovora između Južnih vesti i Delegacije EU u Srbiji, UN-om, OEBS-om i drugim donatorima i pokazivali ih klijentima i članovima porodice, objašnjavajući da je to „dokaz da taj medij radi za strane službe“.\n„POTREBNO JE NASTAVITI DIJALOG“\nIz Vlade je danas, takođe, saopšteno da je na sastanku koordinacione grupe i Tima za dijalog, održanog juče sa predstavnicina devet medijskih i novinarskih udruženja, zaključeno da je potrebno nastaviti dijalog predstavnika izvršne vlasti i medijskih i novinarskih udruženja u cilju unapređenja i poboljšanja medijske scene u Srbiji.\n– Predložene teme obuhvataju odnos prema novinarima i medijskim udruženjima, bezbednost novinara, punu primenu medijskih zakona, podršku procesu izrade medijske strategije, završetak procesa privatizacije medija, razmatranje problema u konkursnom sufinansiranju medijskih sadržaja, pitanja izdvajanja javnih sredstava u medijskoj sferi, kao i pitanja pristupa informacijama od javnog značaja- navodi se u saopštenju.


Premijer poručio posle proglašenja rezultata referenduma\nSrbija se sada okreće sebi\nPriznanje i čestitke Crnoj Gori na samostalnoj državi samo su formalnost od koje nema neke koristi\nBEOGRAD - Proglašenjem zvaničnih rezultata referenduma o državnom statusu Crne Gore Srbija preuzima državno pravni kontinuitet i postaje sledbenik SCG. To je utvrđeno Ustavnom poveljom koju je podržala i Evropska unija - rekao je premijer Vlade Srbije Vojislav Koštunica na redovnoj konferenciji za novinare. On je naglasio da izglasavanje nezavisnosti Crne Gore neće promeniti stav Vlade Srbije prema ovoj republici, kao i da će..\nU "Prvoj iskri" iz Bariča nisu poštovani propisi\nDržali 500 kila eksploziva\nOva fabrika već godinama ne radi za Vojsku Srbije i Crne Gore jer i nema potpisan ugovor s njom, već se sva proizvodnja ovog pogona izvozi, saznaje Glas iz dobro obaveštenih izvora. Uzrok eksplozije visoka temperatura vode\nBEOGRAD - "Namenska" "Prve iskre" iz Bariča već godinama ne radi za Vojsku Srbije i Crne Gore jer i nema potpisan ugovor s njom, već se sva proizvodnja ovog pogona izvozi, saznaje Glas iz dobro obaveštenih izvora.\n- "Prva iskra" iz Bariča nije imala potpisan ugovor s Vojskom i već duže vreme nije radila za Vojsku - potvrdio je naše informacije Zoran Puhač iz Informativne službe Ministarstva odbrane. Prema našim saznanjima, najverovatniji uzrok eksplozije, u kojoj su..\nStvaranje koalicije s Arkanovim "tigrovima" i Sulejmanom Ugljaninom, odvodi DSS od građanske ideje i zato će doživeti debakl i u Vojvodini, i u Beogradu. Najrealnije je, i nije kasno, da izbori budu u septembru ili oktobru\nBEOGRAD - Boris Tadić i Vojislav Koštunica više puta su razgovarali o ponudi Demokratske stranke da podrži prelaznu vladu do održavanja vanrednih izbora, ali stavovi im se nisu približili. Dragan Šutanovac, potpredsednik DS-a, rekao je za Glas da je to zato što još nema razumevanja za njihov predlog, s kojim su izašli u martu, imajući u vidu nastavak pregovora s EU i referendum u Crnoj Gori. Šutanovac je istakao da ni tada, kao ni sada, vlada i Koštunica ne..\nMiljan Vesković ubijen iz zasede\nMiljan Vesković (23) ubijen je pretprošle noći na putu od Zvečana ka Žitkovcu, selu u kome je živeo, obavestila je juče Unmikova policija.\nPrema prvim saznanjima iz srpskih izvora, ubistvo se dogodilo između tri i četiri sata, dok se Vesković vraćao kući automobilom marke "golf", registracije KM 551-64. Na polovini puta Vesković je morao da se zaustavi zbog barikade načinjene od grana. "U tom trenutku iz zasede je nepoznata osoba osula rafal po automobilu. Napadač (ili više njih) izbacio je telo Veskovića iz automobila, a potom se njime odvezao starim putem do sela Grabovac, gde je 'golf' pronađen", preneo je Koordinacioni centar za Kosmet. Na mestu ubistva pronađeno je više čaura iz automatske puške kalibra 7,65mm\nŽivot izgubili Ivan Mitrović (19) i Milan Stanojev (19), a lakše i teže povređeni Nikola Mitrović (19), Dušan Cekić (19) i Miodrag Cvetković (22)\nVLADIČIN HAN - Na izlazu iz Vladičinog Hana prema Surdulici juče oko 3 časa u direktnom sudaru dva putnička vozila poginule dve osobe, a lakše i teže su povređena tri lica. Prema rečima istražnog sudije Opštinskog suda u Vladičinom Hanu Gorice Stojičić, do nesreće je došlo kada su se..\nDesetar nađen mrtav pored broda rečne mornarice\nBEOGRAD - Telo desetara po ugovoru Obrada Šljivančanina pronađeno je juče ujutro u 6.25 u vodi pored broda "RPH-43" na kome je spavao, u krugu kasarne Rečne flotile "Dušan Vukasović Diogen" u Novom Sadu, saopštilo je Ministarstvo odbrane SCG, a prenosi Tanjug.\nDesetar Šljivančanin rođen je 1972. godine, a u Vojsci SCG je od 1995. godine na dužnosti motoriste u Trećem odredu za spasavanje i prevoženje u Rečnoj flotili. Uviđaj na mestu gde je pronađeno telo izvršila je istražni sudija Okružnog suda u Novom Sadu Nada Kolarski i nadležni organi, navodi se u saopštenju. Sudija Kolarski izjavila je da na telu desetara nema tragova nasilja i da se on najverovatnije udavio. Ona je dodala da je urađena obdukcija, i da se čekaju rezultati.


Samsung u Kanadi otvara još jedan centar za istraživanja veštačke inteligencije - BIZlife\nKompanija Samsung nastoji da postane značajan predstavnik na tržištu veštačke inteligencije, naročito putem proizvoda koji dolaze sa integrisanim virtuelnim asistentom Biksbijem (Bixby -smart govorni asistent).\nU svrhu poboljšanja svoje tehnologije veštačke inteligencije, južnokorejska kompanija je do sada otvorila šest centara za istraživanje i razvoj na tom području koji su smešteni u Seulu, Njujorku, Moskvi, Silicijumskoj dolini, Kembridžu i Torontu.\nSamsung sada otvara i svoj sedmi centar koji će biti smešten u Montrealu (reč je o drugom Samsungovom centru za istraživanje i razvoj veštačke inteligencije u Kanadi).\nKompanija je izabrala upravo Montreal jer je reč o gradu koji postaje poznat po svojoj brzorastućoj zajednici istraživača i istraživanja na području veštačke inteligencije.\nProfesor sa Univerziteta Mekgil, Gregori Dudek, vodiće Samsungov centar za istraživanja i razvoj u Montrealu, koji će biti specijalizovan za istraživanja na području mašinskog učenja i tehnologija za prepoznavanje glasa.\nDo 2020. godine Samsung planira da ima oko 1.000 stručnjaka na području veštačke inteligencije, od čega će njih barem 40 odsto raditi u Samsungovim poslovnim prostorima van matične Južne Koreje.


26-02-2020 07:36 Svet Planeta\nAmerički predsednik Donald Tramp saopštio je danas da će Indija kupiti vojnu opremu od SAD-a vrednu tri milijarde dolara, uključujući helikoptere, pošto dve zemlje produbljuju vojnu i trgovinsku saradnju u pokušaju da uspostave ravnotežu u dominaciji Kine u tom regionu.\nTramp u Indiji (Foto: flickr. com)\n- Indija i Sjedinjene Države su takođe su napravile napredak ka postizanju velikog trgovinskog sporazuma - rekao je Tramp koji se nalazi u poseti Indiji, prenosi Rojters.\n- Indijske tarife su i dalje previsoke, verovatno najveće na svetu - izjavio je predsednik SAD, što je, kako navodi Rojters, bila jedina kritika koju je uputio Indiji tokom posete za za koju je rekao da predstavlja "spektakularan uspeh".\nNakon tih sastanaka, Tramp je rekao da je njegova poseta bila produktivna, uz zaključivanje ugovora o kupovini američkih helikoptera za indijsku vojsku. Indija će kupiti 24 helikoptera "SiHok" od kompanije Loki Martin opremljene raketama Helfajer, u vrednosti 2,6 milijardi dolara, i planira narudžbinu šest "Apač" helikoptera.\nLazanski razotkrio misteriju dugu skoro 30 godina! Više o tome čitajte OVDE.


Ljubovija - Azbukovica: новембар 2011\nNeizvjestan početak izgradnje mostova na Drini\nBRATUNAC, Izgradnja mosta na Drini između Bratunca u Republici Srpskoj i Ljubovije u Srbiji, u mjestu Pobrđe, koja se već nekoliko godina najavljuje, još je neizvjesna, iako su mnoge pripremne radnje završene, izjavio je načelnik bratunačke opštine Nedeljko Mlađenović.\nOn je precizirao da su ove dvije opštine uradile regulacione planove i definisale prostor za izgradnju mosta, a bratunačka opština predvidjela je i izgradnju veće industrijske zone u neposrednoj blizini tog budućeg graničnog prelaza, čime su stvoreni preduslovi da se krene u pripremne aktivnosti i obezbjeđenje sredstava za izgradnju mosta, za koji je Ministarstvo za kapitalne investicije Srbije uradilo projekat. Izgradnju tog mosta Mlađenović je ocijenio najvažnijim projektom za ove dvije pogranične opštine u srednjem Podrinju.\n“Ova regija je putno izolovana i zbog toga su potencijalni investitori nezainteresovani da ulažu u otvaranje privrednih kapaciteta u ovim sredinama”, istakao je on i naglasio da bi most u Pobrđu najviše doprinio razvoju ovih nerazvijenih opština i regije, jer bi povezao zapadnu i centralnu Srbiju sa istočnim dijelom Republike Srpske i unutrašnjošću BiH, čije privrede su prije rata bile uzajamno povezane.\nMlađenović ističe da bi to omogućilo bolju privrednu, trgovačku i druge oblike saradnje.\nNakon inicijative za izgradnju mosta između Bratunca i Ljubovije, pokrenuta je inicijativa za izgradnju još jednog mosta u srednjem Podrinju, dvadesetak kilometara uzvodno od Bratunca, između Fakovića i srbijanskog naselja Bačevci.\n“Opština Bratunac podržava izgradnju oba mosta, ali je prioritet ovaj između Bratunca i Ljubovije, koji bi trebalo da bude otvoren za putnički i teretni saobraćaj, sa dozvoljenim prevozom roba, carinskom ispostavom i terminalima, a da se u Fakovićima izgradi manji most za potrebe lokalnog stanovništva”, smatra Mlađenović.\nOn je istakao da je postojeći željezni most između Bratunca i Ljubovije, izgrađen prije 60 godina, do prije pet godina funkcionisao kao granični prelaz za putnički i robni saobraćaj i da je zbog dotrajalosti, sada otvoren samo za putnički saobraćaj.\n“Nakon zabrane mosta za teretni saobraćaj i promet robe, najbliži prelaz sada je udaljen više od 50 kilometara, na šta su više puta ukazivali privrednici sa područja Bratunca i Srebrenice-, koji su zbog velikih troškova tražili da se omogući promet robe na graničnom prelazu Bratunac – Ljubovija”, rekao je Mlađenović.\nOn je podsjetio da je Vlada RS prije tri godine asfaltirala regionalni put Drinjača – Bratunac – Skelani, što je vratilo život na ta područja, dok bi izgradnja mosta i najavljena izgradnja protočnih hidrocentrala na srednjoj Drini učinila ovo područje prosperitetnijim i omogućila njegov brži razvoj.\nNedavno su predstavnici vlada Srbije i Italije, u prisustvu predstavnika RS, potpisali sporazum o izgradnji hidrocentrala na Drini, o čemu postoji saglasnost i BiH. Predviđene su i tri protočne hidrocentrale na srednjoj Drini između opština Bratunac i Ljubovija te Srebrenica i Bajina Bašta, pa građani, privrednici i rukovodstva ovih opština s nestrpljenjem očekuju konkretizaciju tih planova.\nizvor: AS oglas Објавио


Grinvud: Amnesti internešenel zabrinut izveštajima sa Kosova\nMedjunarodna organizacija za zaštitu ljudskih prava, Amnesti internešenel, izdala je saopštenje u kome kaže da je za zaštitu ljudskih prava na Kosovu neophodna konsultacija gradjanskih organizacija. U ekskluzivnom razgovoru za Glas Amerike, Morin Grinvud Baskin, savetodavni direktor za Evropu i Centralnu Aziju, u američkom ogranku Amnesti internešenel, kaže da je Amnesti internešenel izrazila zabrinutost izveštajima da bi konačno rešenje moglo da bude nametnuto, ako sporazum ne bude postignut.\n20. septembra Kontakt grupa je ovlastila specijalnog izaslanika za Kosovo, Martija Ahtisarija, da pre kraja ove godine izradi finalni dokument. Na žalost, kaže Amnesti internešenel u svom saopštenju, Kontakt grupa nije pozvala učesnike pregovora o budućnosti Kosova da osiguraju sprovodjenje suštinskih konsultacija sa predstavnicima gradjanskih organizacija niti je njeno saopštenje sadržalo direktivu da se u finalni dokument uključi efikasna zaštita ljudskih prava svih stanovnika Kosova. Direktorka za aktuelna pitanja u Evropi i Centralnoj Aziji, Morin Grinvud Baskin, kaže da je Amnesti internešenel izrazila zabrinutost izveštajima da bi definitivno rešenje moglo da bude nametnuto, ako sporazum ne bude postignut.\n”Amnesti internešenel je dokumentovala neprestana kršenja ljudskih prava nekih od manjina na Kosovu i propuste tamošnjih vlasti da zaštite pripadnike etničkih manjina. Tu je najpre nasilje koje se dogodilo marta 2004., kao i činjenica da niko od učesnika tog nasilja još nije odgovarao. Amnesti internešenel smatra da su sloboda kretanja i policijska zaštita neadekvatni za sve - uključujući Albance, Srbe, Rome, Aškalije, Egipćane, Bošnjake, Gorance i Turke. Takodje smo ustanovili neprestane diskriminacije i kršenja ljudskih prava žena. Ako ta pitanja ne budu uključena u konsultacije o konačnom statusu teško je videti kako bi moglo da se se dodje do nekog trajnog rešenja.\nMorin Grinvud Baskin kaže da Amnesti internešenel nastoji da o tome razgovara sa predstavnicima pregovaračkih delegacija. Ona kaže da je organizacija pokrenula globalnu kampanju medju svojim članovima širom sveta, da pišu učesnicima pregovora i stave im do znanja mišljenje javnosti da bi u pregovore trebalo uključiti mišljenja etničkih manjina i predstavnika ženskih organizacija, i da bi u sporazumu o konačnom statusu trebalo posvetiti pažnju čitavom kontekstu ljudskih prava. Morin Grinvud Baskin kaže da Amnesti internešenel često šalje istraživačke timove na Kosovo da bi izveštavali o kršenjima ljudskih prava. Najnoviji takav izveštaj, objavljen j24. jula, sadrži preporuke za pregovore o konačnom statusu Kosova.\n”Ima nekoliko stvari koje nas zabrinjavaju u vezi sa odgovornošću za kršenja ljudskih prava. Tražimo da se odmah sprovede istraga o svim nestancima i otmicama koji su se dogodili. Takodje pozivamo da se ponovo otvore slučajevi ranijih kršenja ljudskih prava kako bi se do kraja razrešila odgovornost i ustanovila kompenzacija žrtvama.\nAmnesti internešenel napominje da nema nikakav stav o tome kakvo bi trebalo da bude rešenje konačnog statusa Kosova.


Halk banka - Ozonpress :: internet portal\nTreću sedmicu zaredom nastavljen je rast domaćeg tržišta akcija, ponovo uz skromne obime prometa, izuzimajući veliko trgovanje akcijama Halkbanke. Ubedljivo najpromentnija akcija protekle sedmice bila je Halkbanka (bivša Čačanska banka), koja je ostvarila promet od 68,9 miliona...\nHalkbanka, bivša Čačanska banka, koja posluje pod kontrolom istoimene turske banke, zabeležila je u prvom tromesečju ove godine bruto dobit od 208,5 miliona dinara, u odnosu na minus od 71,9 miliona registrovan u istom periodu 2015. Drastično poboljašnje rezultata došlo je kao...\nPrva poslovnica Halkbanke u Srbiji je svečano otvorena 19.oktobra, a traku su zajedno presekli ministar ekonomije Turske Nihat Zeybekci, potpredsednik Vlade Srbije i ministar trgovine, turizma i telekomunikacija Rasim Ljajić, ambasador Turske u Beogradu Mehmet Kemal Bozay i...\nPredstavnici turske Halk banke, koja je i formalno preuzela Čačansku banku, nameravaju da zadrže a, možda, i povećaju broj zaposlenih, kaže Dušan Vujović. Ministar finansija kaže i da ova turska banka namera da širi poslovanje u Srbiji kroz agresivnije podržavanje investicija....\nHalk banka iz Turske (Türkiye Halk Bankası) pobedila je na tenderu za prodaju akcija Čačanske banke a.d. Čačak, saopštilo je Ministarstvo finansija. Potpisivanje ugovora biće obavljeno danas. Ugovor o kupoprodaji akcija, a koji prema saznanjima „Blica“ vredi nešt...\nTurska banka za Čačansku nudi 10 miliona\nTurska Halk banka krajem ovog meseca preuzeće većinsko vlasništvo nad Čačanskom bankom, piše Blic. Pregovori su pri kraju, a očekuje se da ugovor o kupovini 76,74 odsto akcija Čačanske banke bude potpisan 25. februara. Vrednost ove transakcije iznosi nešto više od deset miliona...\nTurska državna banka, Halk banka, obnovila je pregovore oko kupovine 76,76% akcija Čačanske banke (CCNB), saznajemo u Čačanskoj banci. – Potencijal srpskog bankarskog sektora i ekonomije, uslovili su obnavljanje našeg interesa za kupovinu Čačanske banke – kaž...


Vesti online / Srpski informativni portal / Ko su plaćene ubice iz Srbije koje seju strah svuda?\nJedan od: Milorad Ulemek Legija\nU filmskoj priči o najvećoj krizi u sektoru bezbednosti na Kipru, o korumpiranom policijskom čelniku, jednom planiranom i jednom izvršenom ubistvu tamošnjih kraljeva podzemlja aktivnu ulogu imale su srpske plaćene ubice.\nJedan je već osuđen za ubistvo, a hapšenje dvojice - koji su pobegli u Rusiju i Makedoniju - razrešiće do kraja ovaj slučaj ni prvi ni poslednji u kom se pokazalo da je nasilje jedan od naših najbolji izvoznih proizvoda.\nNedavno je još jedan kiparski slučaj dobio sudski epilog, kada su četvorica srpskih atentatora pravosnažno osuđena zbog pokušaja ubistva ukrajinskog biznismena Dimitrija Loginova.\nKonačnom presudom beogradskog Apelacionog suda potvrđena je osuđujuća presuda protiv grupe koju je predvodio bivši pripadnik zloglasne JSO Rajko Pantelinac Pančo (62).\nPantelinac, Radovan Galetin Raša (64), Raško Mijailović (51) i Pero Đurić Rovac (50) osuđeni su pravosnažno jer su 31. maja 2011. na Kipru pokušali da ubiju ukrajinskog biznismena.\n* Šarović: Hoćemo da utvrdimo ko je naručio ubistvo Đinđića!\n* Nikolić: Rasvetliti političku pozadinu ubistva Đinđića\n* Suđenje "Zemuncima": Ubili su Ćuruviju, Kundaka i Petrovića; Legija tražio da osvete Arkana\n* Ubijen i bačen u kreč: 17 godina od otmice Ivana Stambolića\nPrema drugom scenariju, na kraju i realizovanom, Galetin je izradio daljinski upaljač za eksploziv od dečje igračke helikoptera na daljinsko upravljanje, a Pantelinac je dodao 200 grama plastičnog eksploziva, pa su tako konstruisanu bombu 31. maja 2011. postavili u lanenu torbu koju su ostavili na zidu na kraju pešačke staze kojom je žrtva stalno prolazila u gradu Pilu.\nU eksploziji Loginov je teško ranjen, ali je preživeo. Četvorka je za posao plaćena samo 10.000 evra.\n- Za svako ubistvo potrebni su detaljna priprema, logistička podrška, plan bekstva, oružje i oruđe za pratnju. Neretko metu danima prati jedan tim, a kada se utvrdi da je pogodna situacija, da je zicer, poziva se pucač da završi posao. Među pucačima i bombašima ima onih koji su prošli vojnu i policijsku obuku gde su postali eksperti u rukovanju oružjem i eksplozivom - kaže za "Blic" jedan nekada istaknuti čelnik srpske policije.\nNajozloglašeniji ubica jednog srpskog klana bio je "zemunac" Sretko Kalinić Zver, koji je svoje žrtve - od Srbije i Crne Gore do obala Španije - nemilosrdno ubijao, pa ih mleo da bi uklonio tragove ubistva.\nTokom poslednje tri godine ubistva sa potpisom profesionalaca učestala su u sukobu dva zaraćena kotorska klana - škaljarskog i kavačkog. Obračun je upravo i počeo sačekušom i ubistvom Gorana Radomana, u februaru 2015. godine na Novom Beogradu.\nUsledili su niz likvidacija, neuspeli atentat na vođu kavačkog klana, spektakularno ubistvo Dalibora Đurića snajperom u crnogorskom zatvoru, pa i ubistvo Aleksandra Stankovića, vođe navijača Partizana, u sačekuši kraj CZ.


Hotel Ceptor Andrevlje Fruška Gora\nSmešten u srcu Nacionalnog Parka Fruška Gora, oko 110 km od Beograda i 30 km od Novog Sada, na teritoriji Opštine Beočin, potpuno renovirani udoban turistički objekat sa okrepljujućim i drugim zanimljivim sadržajima potvrđuje svoju dugogodišnju reputaciju čuvenog izletišta i primamljivog mesta za odmor i rekreaciju u Fruškoj Gori. Na padinama Fruške Gore nalaze se listopadne šume, u kojima preovlađuju hrast, lipa, grab i drugo drveće. U blizini je staza zdravlja duzine 6 km, koja povezuje izletišta Andrevlje i Letenku, prolazeći kroz dobro očuvanu prirodu Fruške Gore, kao i šesnaest pravoslavnih manastira, koji su riznice bogatog kulturnog i duhovnog nasleđa.\nObjekat Ceptor Hotela je okružen gustom šumom u najvišem stepenu zaštite Nacionalnog Parka Fruška Gora, na nadmorskoj visini od oko 300 metara. Hotel Ceptor na Andrevlju ima 30 prijatno uređenih i opremljenih apartmana, poluapartmana, dvokrevetnih i jednokrevetnih soba, uređenih po najvišim standardima. Brojni skupovi i seminari, kao i izuzetno zanimljivi i uzbudljivi team building programi se uspešno organizuju u ovom objektu, zahvaljujući prostorima kongresne sale od 120 mesta i 3 manje sale sa po 25 mesta, opremljenim najsavremenijom tehnikom, audio-vizuelnim sredstvima i internet salom. U sastavu objekta Ceptor na Andrevlju su fitnes centar, sauna, biblioteka sa čitaonicom i prekrasna letnja terasa sa 200 mesta, što omogućuje prijatan i okrepljujući boravak gostiju raznovrsnih interesovanja i želja. Visoko profesionalno, uslužno i ljubazno osoblje Hotela Ceptor Andrelje je potpuno posvećeno ispunjavanju želja, očekivanja, zahteva i potreba gostiju različitog profila, što ovaj udoban turistički objekat na Fruškog Gori potpuno izdvaja od ostalih smeštajnih i turističkih objekata ovog područja.\nPosetioci koji žele pravi odmor i opuštanje imaju u Hotelu Ceptor Andrevlje raznovrsne mogućnosti za aktivnosti u prirodi i zanimljive team building programe, kao i programe namenjene očuvanju i zaštiti prirode. U Hotelu Ceptor Andrevlje u Fruškoj Gori se posetiocima poslužuje izuzetno kvalitetna hrana, pripremljena od svežih namirnica iz lokalne proizvodnje, a osvežavaju se u fitness centru, otvorenoj terasi sa 200 mesta, koja uživa pogled na prekrasnu šumu i okolna sportska igrališta i šumu. Hotel Ceptor Andrevlje omogućava radnu atmosferu i zaslužen odmor tokom čitave godine, što ovaj objekat čini izuzetnim izborom boravka na Fruškoj Gori posetiocima raznovrsnih profila, a najviše ljubitelja prirode, koji se ovde često vraćaju.\nObližnja zanimljiva mesta : manastiri Fruške Gore, arheološko nalazište Sirmium, Iriški Venac, Čerevićki potok, vinarije Fruške Gore i Sremskih Karlovaca...


Đukanović na Božić može raspisati nove izbore, ako mandataru istekne rok | Standard\nKonstitutivna sjednica novog saziva Skupštine Crne Gore održana je 23. septembra, nepunih mjesec nakon parlamentarnih izbora u zemlji. Prema Ustavu, Predsjednik Crne Gore dužan je da predloži mandatara u roku od 30 dana od dana konstituisanja Skupštine. Predsjednik Đukanović učinio je to u roku od 15 dana, kada je 8. oktobra Skupštini uputio predlog da Zdravko Krivokapić bude mandatar za sastav nove Vlade.\nDok u jednom od komentara na pomenutu objavu, navodi da je Novoj sa devet mandata dodijeljeno jedan i dvije polovine resora. “I još ne mogu u Vladu lideri koji su predvodili ovu borbu. Možda je Krivokapić najbolji mandatar na svijetu, ali bi trebalo da se vrati na matematiku od trećeg osnovne i svi će biti zadovoljni”, navela je Jočić.\nU suprotnom, očekuju nas novi izbori u novoj 2021. godini.


Autor: hormonska_veza2, 10th April 2020\nAko niste čuli za ovaj orašasti plod – krajnje je vreme za to! Ovaj tip oraha je poreklom iz SAD-a i tamo se često koristi kao dodatak raznim poslasticama zahvaljujući interesantnom, zemljanom ukusu. A kako ima poprilično impresivan nutritivni profil koristi se za ekstrakciju važnih materija i kod nas je prisutan upravo u formi suplementa. […]\nPisali smo do sada mnogo puta koliko je važno da se lečenju endometrioze pristupi iz više uglova, jer tada dobijamo i najbolji efekat. Veoma je važno da osobe sa endometriozom unose i prave namirnice koje će im biti od najveće pomoći. Unosom pravih namirnica moguće je da se suprimiraju upalni procesi u organizmu, a takodje […]\nVerujemo da svi težimo što blistavijoj i čistijoj koži. Znate da mi stojimo iza one izreke: “Zdravlje na usta ulazi”, pa vam danas pišemo o tome koje voćke, pored toga što su sočne i ukusne, su takodje fenomenalne i kada je zdravlje i izgled vaše kože u pitanju. Bobičasto voće (malina, kupina) – opšte poznato […]\nU poslednje vreme se mnooogo priča o tome koliko je važno da vodimo računa o zdravlju creva, jer ono dalje utiče na ceo organizam. U našim crevima žive brojne bakterije i gljivice, koje su uglavnom naši prijatelji, jer obezbedjuju snažan imunitet i vrše mnoge značajne procese. Medjutim, ukoliko se razviju u prevelikom broju situacija može […]\nNakon što se priraslice koje prate endometriozu odstrane hirurški, neophodna je i pomoćna terapija koja će biti prilagodjena svakoj ženi pojedinačno, a koja će biti usmerena, kako na pravilnu ishranu, tako i na otklanjanje stresa i bola. Nijedan od dalje navedenih pristupa nije zamena za lečenje hirurškim putem, ali svi zajedno, u kombinaciji, upotpunjuju lečenje […]


Fudbaler prodat drugom klubu za 50 lopti - Fudbal Vesti\nFudbalski Tipovi > Fudbal Vesti > Fudbaler prodat…\nFudbaler prodat drugom klubu za 50 lopti\nDok se na aktuelnoj evropskoj pijaci obrću milioni za dovođenje pojačanja, na drugom kraju sveta transferi se završavaju na neverovatne načine. Jedan on najneverovatnijih transfera u istoriji fudbala dogodio se na Kosta Riki, gde je ekipa tamošnje druge lige Puma, pustila svog igrača da ode u drugi klub u zamenu za sportsku opremu.\nIgrač prodat za 50 lopti\n25-godišnji fudaler Rodžer Falas prešao je u prvoligaški Univerzidad Kosta Rike za 50 lopti!?!\n“Čim su pokazali interesovanje za Falasov transfer, došao sam na ideju da od ekipe Univerzidad Kosta Rike zatražim 50 lopti. Susrećemo se sa mnogobrojnim finansijskim problemima i svaka pomoć je dobrodošla. Pitali su me u čemu je stvar, zašto sam pustio Rodžera da tako lako ode. Privilegija je što je bio naš igrač i, uprkos svemu, nisam želeo da mu stajem na put i kvarim planove da zaigra u prvoj ligi i napreduje u svojoj karijeri” istakao je Rigoberto Činčila, sportski direktor Pume.\nFudbaler uhapšen zbog pljačke kladionica\nBucko iz Velsa barata loptom kao Maradona


Nenad Đorđević otišao u Krila Sovjetov\nBivši kapiten Partizana Nenad Đorđević nastaviće karijeru u ruskoj ekipi Krila Sovjetov, nakon što je sporazumno raskinuo ugovor sa crno-belima, saopštio je klub.\nDefanzivac je tokom dana završio papirologiju u Fudbalskom savezu Beograda i potpisao dvogodišnji ugovor za klub iz Samare u prisustvu svog menadžera.\n"Najbitnije za Partizan je to da se posle ova dva tri meseca pronašlo najbolje rešenje, u skladu sa imenom kluba. Ne bih da se vraćam unazad i polemišem mnogo, bitno je da sam posle iscrpljujućeg perioda, neizvesnosti i svega što se dešavalo postupio pravilno. Pronašao sam dobru opciju i nastaviću karijeru u jednoj od ozbiljnijih liga", rekao je Đorđević.\nĐorđević je bio kapiten aktuelnog šampiona sve do zimske pauze, a po povratku sa odmora mu je rečeno da klub ne računa na njega i da ne dolazi na prozivku pred početak priprema, što je bila velika tema u domaćim medijima prvih meseci 2010. godine. Đorđevićev ugovor sa Partizanom je trajao još dve i po godine, a kada je počeo da trenira sa mlađim kategorijama, bilo je jasno da će definitivno potražiti novi klub.\n"Malo sam zatečen, sve se brzo izdešavalo, ali nastavljam da igram fudbal iako mi je žao što to nije u Partizanu. Najbitnije je da Partizan nastavi, na dobrom je putu i ima preduslove da obrani titulu. Bio sam pod ugovorom, ali ja sam Partizanovac dok sam živ. Uz ove momke sam, podržavam ih, a biću uvek i uz nove generacije", rekao je Đorđević i zahvalio se navijačima na svoj podršci.\nInače, Đorđević je na početku zimskog prelaznog roka imao ponude od Betisa i Lila.\nBIVŠI ZVEZDIN KAPITEN JE BEZ KLUBA Večiti rivali su vodili veliku borbu za njegov potpis, a sada je napustio Spartak\nDalibor Zelim ti sve najlepse. Uvek ces biti u srcu grobara! Hvala ti na svemu sto si ucinio za nas Partizan .\nNemanja Ovako samo ekipa koja vodi partizan moze da otkaci kapitena, drago mi je sto se covek snasao da nastavi karijeru!\nAnonymous a šta uradi Iliću sa naše svetinje košarkaške zar se tako vodi klub da nas napuštaju igrači u toku sezone\nPana Hvala ti za sve KAPITENČINO!


Veber: Vučić želi Srbiju u EU VIDEO\nIzvor: B92, 02.Dec.2019, 15:18 (ažurirano 02.Apr.2020.)\nBeograd -- Lider Evropske narodne partije (EPP) Manfred Veber izjavio je danas da u Srbiji vidi spremnost za promene i članastvo u EU.\nVeber je, na pitanje kada očekuje da Srbija zatvori pregovaračka poglavlja sa EU i za koliko poglavlja je stvarno spremna da budu otvorena, rekao da vidi jasnu spremnost kod kolega u Beogradu, kao >> Pročitaj celu vest na sajtu B92 << i kod predsednika Vučića, da Srbija postane član EU.\n"Imaću sastanak sa svim političnika snagama u Srbiji i, ako budem imao priliku, ja ću to uraditi", rekao je on.\n"Sve su to osnovne ideje koje delimo. Ono što nas približavamo nije samo da se postane član EU već da vidimo spremnost da se svi koraci i sprovedu kako bi građani Srbije mogli da žive u savremenom društvu. Imamo tehničke detalje o razgovorima, ali je mnogo važnija spremnost za promene", naglasio je Veber.\nPredsednik Aleksandar Vučić sastao se s predstavnicima EP, liderom Evropske narodne partije Manfredom Veberom i izvestiocem EP za Srbiju Vladimirom Bilčikom.\nSastanku, iako je bio najavljen, ne prisustvuje predsedavajući Odbora za spoljne poslove EP Dejvid Makalister, koji bi, prema nezvaničnim informacijama, mogao da stigne kasnije u Beograd.\nJedna od tema tih razgovora mogla bi biti Međuvladina konferencija sa Srbijom, a naša zemlja spremila je četiri poglavlja.\nPosle sastanka s predsednikom Srbije, sledi razgovor zvaničnika Evropskog parlamenta s ministarkom za evrointegracije Srbije Jadrankom Joksimović.\nTrećeg decembra delegacija Evropskog parlamenta sastaće se ujutru s predsednicom Skupštine Srbije Majom Gojković.\nNa agendi delegacije Evropskog parlamenta stoji i sastanak s predstavnicima opozicije u Srbiji, koji se, u agendi u koju je Tanjug imao uvid, vodi kao još nepotvrđen.\nSvoju posetu Beogradu visoka delegacija EP i EPP završava obilaskom Naučno-tehnološkog parka u Beogradu.\nDanas: Joksimović: Utvrditi model proširenja EU\nVeber: Srbija veliki prijatelj, učinićemo sve za njenu EU perspektivu\nIzvor: RTS, 02.Dec.2019\nPredsednik Srbije Aleksandar Vučić sastao se sa šefom poslaničkog kluba EPP Manfredom Veberom i izvestiocem Evropskog parlamenta za Srbiju Vladimirom Bilčikom. Nakon sastanka je poručio da Srbija želi da otvori nova poglavlja, ali i da je potrebno da se razjasni kako članice EU vide budućnost...


Kolumne & novosti: Kon: Odgovornost na informatičarima koji su nam davali netačne podatke\nEpidemiolog Predrag Kon istakao je u emisiji Studio N1 Live da je Krizni štab saopštavao sve podatke koje je imao, da nije ništa sakriveno, a da su za razliku broja umrlih od onih koji su zvanično saopštavani, odgovorni informatičari koji su davali netačne podatke.\n"Ja o tome pričam od sredine septembra. To nije od juče. Na četiri televizije sam pričao o tome, saopštavao višak smrtnosti i sve ono što sam juče rekao, sam već govorio", naveo je Kon i ponovio da to nije nikakva nova vest.\nPrema njegovim rečima, sve ono što je Krizni štab imao, javno je i saopštavao, iz dana u dan.\n"Ono što smo dobijali, dobijali smo od informatičkog sistema. Kada neko govori i kaže: 'To nije istina', ja moram da mu kažem da nije istina to što on govori. Informatički sistem koji je sve te stvari povezivao nije nikada postojao u zemlji. Mi smo radili na osnovu prijava zaraznih bolesti, prijava smrti od zaraznih bolesti, a posle toga, dva meseca kasnije, stizale su potvrde od smrti koje su deo jednog obrasca, 'DEM 2', koji je vezan i za matičara, i za mogućnost sahranjivanja. Prema tome to su najpouzdaniji podaci", ističe Kon.\n"Ja odgovornost prebacujem na informatičare koji su nam davali podatke koji nisu bili potpuno tačni. Tvrdim, pod punom moralnom odgovornošću da Krizni štab u medicinskom delu nije mogao da ima druge podatke od onih koje je dobijao od informatičara. Ako neće to da se prihvati, ne želi se istina", poručio je on.\nPrema njegovim rečima, onog momenta kada je stavljena sumnja na podatke, a to je bilo u junu mesecu, "jasno je bilo da informatički sistem ozbiljno zakazuje, i na to je upozoreno".\n"Čak je i premijerka rekla da taj sistem nije potpuno ispravan i da ima niz grešaka", istakao je Kon.\nGovoreći o tekstu BIRN-a u kome je navedeno da postoji problem sa podacima, i o naknadnim izjavama premijerke Brnabić da smo među najboljim zemljama sa procentom zaraženih i stopom smrtnosti, on naglašava da "jesmo bili najbolji", kao i "da će se to videti".\nGovoreći o održavanju izbora i fudbalskog večitog derbija, on kaže da je "u tom trenutku bila situacija koju smo mi mogli da znamo".\n"Porast je krenuo posle toga, posle 5. juna. I on se ubrzava nakon 10. juna. A ta utakmica nije smela da se dogodi na takav način. Bilo je ograničenja, a ta ograničenja nisu bila poštovana. I ja tu nemam mnogo šta da dodam. Isto tako, preporuke su bile na snazi, i u tom trenutku smo dokazali da nismo u stanju da poštujemo preporuke", kaže Kon.\nZa svoja odsustva sa konferencuja za štampu Kriznog štaba kaže da je to bilo zbog toga što se "oslonio na podatke Gradskog štaba za javno zdravlje", kao i da je "uporno upoređivao podatke koje su dolazili iz informatičkog sistema".\n"Posle 3. avgusta, ti podaci su bili polako, ali sve više uklopljivi. Ja ne mogu ni danas da tvrdim za umrle, jer taj sistem traženja ne smatram dovoljno dobrim", navodi on i dodaje da bi za detaljno pojašnjenje toga trebalo da budu upitani informatičari.\n"Glavni odgovorni su oni koji su pravili informatički sistem, radili sa njim, i dostavljali nam podatke", kazao je on.\n"Istina je da je na osnovu mortalitetne statistike bilo trostruko umrlih više u Beogradu, nego što je uopšte prijavljeno. To znači da sami lekari nisu prijavljivali da je smrt od kovida", zaključio je on.


PRIVREMENI SMEŠTAJ U KLUBOVIMA: Spremni objekti na pet adresa za zbrinjavanje odraslih bez krova nad glavom | Novosti.RS\nBoravak za seniore na ovoj lokaciji nije mesto okupljanja najstarijih sugrađana zbog trenutne epidemiološke situacije, pa će privremeno poslužiti za prihvat beskućnika. Osim ove lokacije, trenuno se adaptiraju još dva mesta, na Savskom vencu i Vračaru.\nKako navode u Sekretarijatu za socijalnu zaštitu, Grad je tokom letnjih meseci napravio plan za zbrinjavanje beskućnika, a tada je renoviran deo Prihvatilišta za odrasla i stara lica.\n- U saradnji sa Gradskim zavodom za javno zdravlje, organizovan je obilazak potencijalnih objekata koji će služiti za prihvat beskućnika - navode u nadležnom sekretarijatu. - Tom prilikom su odvojena dva bloka koja ispunjavaju neophodne uslove, imaju svoje odvojene sobe kao izolacione blokove. Objekti su dati na korišćenje prihvatilištu za odrasle i stare. U narednim danima će početi da rade, a u toku su radovi na opremanju objekta na Vračaru, Starom gradu i Savskom vencu za dnevni smeštaj.\nU Prihvatilište za decu, kao i za odrasle ponovo je odnedavno uveden karantinski režim rada, pa se zaposleni smenjuju na nedeljnom nivou.\nDa bi sugrađani, kojima je to neophodno, mogli da stignu na adresu u Kumodraškoj, neophodno je da dobiju rešenje Centra za socijalni rad i prođu neophodno testiranje na koronu. Nakon toga, bivaju smešteni u izoloacioni blok i tek nakon 14 dana mogu da pređu u prostorije sa ostalim korisnicima. Koja će procedura biti kada je reč o novim centrima, biće poznato u narednim danima kada objekti počnu da rade.\nPrihvatilište za stara i napuštena lica prihvatilišta korisnici domova za smeštaj odraslih i starijih klub penzionera


Forum žena SNS-a: Sprečiti svako nasilje nad decom - Dnevnik Juga\nPočetna / GRADOVI / Leskovac / Forum žena SNS-a: Sprečiti svako nasilje nad decom\nIna Dendić 04/06/2020\tLeskovac, POLITIKA Ostavi komentar\nU prostorijama GrO SNS -a, danas je održana konferencija za medije povodom Međunarodnog dana dece žrtve nasilja.\n„Nikakvo nasilje nad decom ne može se opravdati, a svako nasilje se može sprečiti – kazala je Kristina Vasiljkovic predsednica foruma zena.\n„Naš zadatak je da štitimo decu našeg grada, i da sve institucije poput PU Leskovac, Centra za socijalni rad, Opšte Bolnice moraju da sarađuju za ostvarivanje prava dece. Podrška porodici je najbolja podrška deci, a mi to radimo i nastavićemo i u budućnosti. Takođe pružamo podršku Sigurnoj kući, osluškujemo njihove potrebe i često ih posećujemo. Mi se trudimo da kroz tribine povećamo svest kod naših sugrađana, iz godine u godinu imamo akciju podele paketiće, skolskog pribora, uskršanjih jaja …Sve ove aktivnosti koje sprovodimo usmerene su ka deci i hjihovom zdravom odrastanju, stoga ćemo i u narednom periodu nastaviti sa ovakvom vrstom akcija – dodala je Vasiljkovićeva.\nU cilju sprečavanja daljeg širenja virusa korona, Forum žena odštampao je i zaštitne maske koje će u narednom periodu biti podeljene leskovčanima.\nPrethodni U petak bez struje stanovnici Sinkovca\nSledeći Ugovori za finansiranje 23 medijska projekta vredna 30 miliona dinara


EPS: Imamo dovoljno energenata 17 Mar 2020 - novosti\nSTANjE u "Elektroprivredi Srbije" i drugim energetskim kompanijama je apsolutno stabilno i nema nikakvih problema u funkcionisanju i snabdevanju, a preduzimaju se ozbiljne mere da se takvo stanje i zadrži, izjavio je u nedelju ministar rudarstva i energetike Aleksandar Antić. - Definišu se jasne procedure ponašanja, postupci zaposlenih, rukovodilaca, kako bi se održao nesmetan rad svih energetskih kompanija i obezbedilo pouzdano snabdevanje ključnim energentima - rekao je ministar nakon prvog sastanka kriznog štaba JP EPS koji je održan u nedelju u TE "Nikola Tesla A" u Obrenovcu.\nIstakao je da su u EPS spremni da sprovedu sve mere u borbi protiv virusa korona koje će u narednom periodu donositi predsednik Aleksandar Vučić i Vlada Srbije.\nOdluku o formiranju kriznog štaba na nivou EPS doneo je v. d. direktora tog preduzeća Milorad Grčić, kako bi se nastavilo stabilno snabdevanje električnom energijom i ograničilo širenje virusa korona.\nMinistar je dodao da su sednici tog štaba prisustvovali svi ključni ljudi za proizvodnju i distribuciju električne energije, stručni ljudi i organi, sindikati, kako bi se definisala prioritetna pitanja i ključne procedure.\nNarednih dana, kako kaže, nastaviće se sa praćenjem svih mera i uvođenjem novih - od rešavanja pitanja prevoza radnika, dezinfekcije autobusa, pojačane higijene, definisanje procesa rada u svim segmentima i uslovima.\n- Nastavljamo sa tim u kontinuitetu, EPS je ozbiljan sistem koji ima predviđene procese rada i vodićemo računa o svakom od tih segmenata - rekao je Antić.\nMINISTAR Antić je rekao da Srbija čini maksimalne napore kako bi se svi negativni efekti bolesti minimizovali, zaštitilo zdravlje stanovništva, kao i da je zato formirano više štabova.\n11 Maj 2021 EPS: Odličan prvi kvartal, plan da dobit bude 12 milijardi dinara\n11 Maj 2021 Počela prva faza radova na izgradnji infrastrukture za vetropark Krivača\n10 Maj 2021 Kamen temeljac za HE Buk Bijela 17. maja\n10 Maj 2021 EPS podmlađuje elektrane na Uvcu i Limu\n27 Apr 2021 Do manjeg računa sada je mnogo lakše\n22 Apr 2021 Zelena energija - ulaganje u budućnost\n19 Apr 2021 Planska ulaganja EPS-a – garancija energetske nezavisnosti\n19 Apr 2021 Do sunčeve energije uz mnogo papirologije\n19 Apr 2021 Derivacione mHE velika pretnja za životnu sredinu\n8 Apr 2021 Zelena energija EPS-a u korak sa svetom\n23 Mar 2021 Od reforme EPS-a do gubitaša\n11 Mar 2021 EPS investira u zaštitu životne sredine\n11 Mar 2021 Tri zamerke Srbiji iz EU u vezi energetike\n8 Mar 2021 Novi zakon o OIE omogućava domaćinstvima da stvaraju energiju


Tadić i Gul: Bilateralni odnosi na najvišem nivou poslednjih godina\nKao prvi predsednik Turske koji dolazi u Srbiju posle 23 godine, Abdulah Gul i velika političko-poslovna delegacija ove zemlje doputovali su danas u dvodnevnu posetu Srbiji. Posle razgovora sa predsednikom Srbije Borisom Tadićem, dva predsednika su se složila da su odnosi Srbije i Turske na najvišem nivou u poslednjih nekoliko godina.\nUz podsećanje da je Turska bila među prvim državama koje su priznale nezavisnost Kosova Tadić je rekao da je to opterećenje, ali ne i prepreka za dalje razvijanje dobrih odnosa:\n"Ta vrsta neslaganja oko Kosova i Metohije ne sme da poremeti naše odnose i ne sme da doprinese urušavanju napih odnosa. Sasvim obrnuto. Mi moramo učiniti sve da odnosi između naše dve zemlje imaju najviši mogući kvalitet i moramo učiniti sve da sarađujemo i u svim drugim pitanjima regionalne politike."\nTurski predsednik je izrazio nadu da će ova poseta turske delegacije Srbiji doneti konkretne rezultate – ne samo u oblasti politike, već i u privrednoj saradnji dve zemlje:\n"Turska i Srbija imaju odnose koji se zasnivaju na prijateljstvu, ali i bezbednosti. Iako nemaju zajedničku granicu, Turska Srbiju doživljava kao suseda."\nTurska je po rečima Gula, posebno zainteresovana za ulaganja u Sandžak, a turske komapanije veoma su zainteresovane i za projekte u Srbiji, kao što je Koridor 10. Osim na ekonomiju, dva predsednika su se usredredila i na pitanje interreligijske saradnje, a Tadić je predložio iz-gradnju kulturno-obrazovnog islamskog centra u blizini Beograda.\nO mogućoj ekonomskoj saradnji dve zemlje bilo je više reči na srpsko-turskom poslovnom forumu, a resorni ministri Srbije i Turske potpisali su danas pet bilateralnih medjudržavnih sporazuma: o saradnji u oblasti infrastrukturnih projekata, o ekonomskoj saradnji, o tehničkoj i finansijskoj saradnji, kao i dva sporazuma iz oblasti socijalne sigurnosti.


“PROSVJETA” OBILJEŽILA DAN SLOVENSKE PISMENOSTI I KULTURE | Kozarski Vjesnik - Radio televizija Prijedor\nHome Vijesti “PROSVJETA” OBILJEŽILA DAN SLOVENSKE PISMENOSTI I KULTURE\nĆirilica je pismo koje treba da njegujemo i koje ne smije da izgubi svoj značaj. Poruka je ovo učenika Srednjoškolskog centra koji su danas, zajedno sa Srpskim prosvjetnim kulturnim društvom ”Prosvjeta”, obilježili Dan slovenske pismenosti i kulture, koji se praznuje na Svetu braću Ćirila i Metodija.\n”Mi, kao učenici, zainteresovani smo za srpski jezik, za naše pismo, pa smo shodno tome došli i poslušali naše pjesnike”, rekla je učenica Katarina Balaban.\nU sklopu obilježavanja Dana slovenske pismenosti i kulture te Svetih Ćirila i Metodija, članovi SPKD ”Prosvjeta” sugrađanima su dijelili časopis ”Katedra”, a tu su bili i pjesnici koji su čitali poeziju.\n”Govorili smo i pričali o čovjeku koji je osnivač, čiji su učenici osnovali i napravili ćirilicu, koji su u naše krajeve donijeli pismenost, hrišćanstvo i oplemenili naš kraj”, dodao je Branislav Kecman, predsjednik ”Prosvjete”.\nDan Svetih Ćirila i Metodija proslavljaju i u Poljskoj, Češkoj, Slovačkoj, Rusiji, Ukrajini i Sjevernoj Makedoniji. Prema narodnom vjerovanju, na dan ”slovenskih apostola” svi učenici i studenti bi trebalo da ”zagriju stolicu” i čitaju knjige, kako bi dobro učili tokom cijele godine.\nPrethodniGlumica Dragana Marić za sajt pricezadjecu.blic.net snimila audio priču „Stara gospođa“\nSlijedećiPAŠALIĆ: IMAĆEMO DOVOLJNO HRANE


Pristup informacijama o radu javnih preduzeća u Srbiji "veoma ograničen" | CEMAFORUM.rs\nRezultati poslednjeg istraživanja organizacije Partneri Srbija su još jednom potvrdili da javna preduzeća i društva kapitala u Srbiji u najvećem broju slučajeva ne postupaju po zahtevima za slobodan pristup informacijama od javnog značaja, ili odbijaju zahteve uz obrazloženja da su traženi podaci o radu preduzeća tajni ili poverljivi.\nIstraživanje je sumirano u analizi "Alternativni izvori zvaničnih informacija o radu društava kapitala i javnih preduzeća" koja je predstavljena javnosti na onlajn konferenciji.\nCilj analize je da ukaže na štetnost i posledice koje usvajanje ovako definisanih odredbi može da ima na ostvarivanje prava građana na pristup informacijama od javnog značaja.\nU Republici Srbiji pravo na pristup informacijama garantovano je Ustavom a detaljnije uređeno kroz Zakon o slobodnom pristupu informacijama od javnog značaja (Zakon) koji se primenjuje od 2004. godine.\nSrbija je u dužem periodu bila jedna od najbolje rangiranih država u svetu u pogledu sadržine zakona koji uređuju materiju pristupa informacijama od javnog značaja.\nMeđutim, primena Zakona i dalje nije na zadovoljavajućem nivou, a glavni problem u ovoj oblasti jeste činjenica da Vlada Srbije ne obezbeđuje izvršenje rešenja Poverenika za informacije od javnog značaja i zaštitu podataka o ličnosti.\nPored toga, mogućnost da Poverenik izriče kazne organima javne vlasti koji krše Zakon je blokirana usled neusaglašenosti propisa, Upravni inspektorat učestalo propušta da primeni svoja inspekcijska ovlašćenja i inicira prekršajne postupke.\nPrekršajni postupci pred preopterećenim prekršajnim sudovima traju predugo ili se obustavljaju jer zastare dok oni koji se okončaju, najčešće rezultiraju izricanjem minimalne sankcije.\nNegativan trend u oblasti pristupa informacijama od javnog značaja nastavljen je 2018. godine procesom izmena i dopuna Zakona. Naime, prva verzija Nacrta o izmenama i dopunama Zakona o slobodnom pristupu informacijama od javnog značaja isključivala je iz kruga obveznika Zakona društva kapitala u javnom vlasništvu.


Gornji Milanovac: Od novembra veće plate u javnom sektoru\nNa današnjoj, 69. sednici Opštinskog veća, jednoglasno je donet Zaključak o utvrđivanju predloga Odluke o izmenama i dopunama Odluke o budžetu opštine Gornji Milanovac za 2019. godinu. Predsednik opštine Dejan Kovačević je istakao da se praćenjem i analizom ostvarivanja prihoda i primanja budžeta za prvih devet meseci ove godine, došlo do zaključka da se tekući prihodi drugim rebalansom mogu uvećati za preko četiri i po miliona dinara. Porez na prihode od samostalnih delatnosti za prvih devet meseci ostvaren je sa preko 90 posto, a planirani prihodi od davanja u zakup, odnosno na korišćenje nepokretnosti ostvareni su sa 97,6 posto. Takođe, on je istakao da su, zahvaljujući ulaganjima u rekonstrukciju javne rasvete, značajno umanjeni mesečni računi za utrošak električne energije, tako da su planirana sredstva za ove namene umanjena za tri miliona dinara i oni se preusmeravaju na druge pozicije. Sredstva planirana za kapitalno održavanje sportskih igrališta i industrijsku zonu, u iznosu od šesnaest i po miliona dinara preusmerena su za druge namere.\n„Povećali smo budžet u iznosu od sedam miliona dinara Javnom preduzeću za izgradnju, za tekuće popravke i održavanje ulica i nekategorisanih puteva i subvencije za nabavku raonika i novog kamiona koji ćemo koristiti u zimskim uslovima za raščišćavanje snega. Takođe, povećan je budžet i Javnom komunalnom preduzeću, šest i po miliona dinara za rešenje problema koji imaju stanari u Lominoj ulici, gde je 2012. godine došlo do pucanja cevi koja transportuje mazut do same kotlarnice. Tada je u podrumske prostorije ušla određena količina mazuta i danas smo odvojili novac da se problemi stanara konačno reše. Promenili smo i ceo dovod mazuta do same zgrade, tako da se više takvi incident neće dešavati“, rekao je Kovačević i posebno istakao je u narednom periodu planirano privođenje kraju projektne dokumentacije za izgradnju nove kotlarnice, koja će preći na druga goriva, tj. na bio-masu i gas.\nKovačević se, takođe, dotakao i pitanja povećanja plata u javnim ustanovama, ali i jednokratne pomoći PU „Sunce“: „Rebalansom budžeta opredeljena je jednokratna pomoć od pet hiljada dinara za sve zaposlene u PU „Sunce“. Oni su zaključkom Vlade dobili mogućnost da dobiju pomoć od pet hiljada dinara, a s obzirom na to da je nadležnost lokalne samouprave, kao osnivača vrtića, da obezbedi sredstva, mi smo sredstva u rebalansu obezbedili i ta sredstva ćemo u narednom periodu isplatiti. Takođe, na radost svih koji rade u javnim preduzećima i ustanovama, opštinskoj upravi, očekujemo da će povećanje plata za jedan deo korisnika biti od 1. novembra, za sve ostale od nove godine i sve što Vlada bude donela kao aktivne mere u pogledu povećanja zarada mi ćemo kao opštinska uprava ispoštovati. Kada je u pitanju Dom zdravlja, deo zaposlenih koji se finansiraju iz lokalnog budžeta dobiće povećanje zarada, kao i svi sa republičkog i mislim da ćemo na taj način najbolje pokazati našu opredeljenost da zdravstveni radnici na teritoriji opštine Gornji Milanovac imaju potpuno isti status, da pored toga što radimo kompletnu rekonstrukciju Opšte bolnice, želimo da to prate i veće zarade“.\nKovačević je podsetio da su u toku veliki infrastrukturni projekti u ovom gradu. Radi se rekonstrukcija Ulice Nikole Lunjevice, asfaltiraju se lokalni i nekategorisani putevi, izvode se radovi na OŠ „Momčilo Nastasijević“, i očekuje se da će biti završeni u toku meseca novembra, radovi na Opštoj bolnici su u završnoj fazi, kada se radi o spoljašnjem uređenju, nakon čega sledi rekonstrukcija unutrašnjih prostorija. Takođe, u okviru projekta „Reforma poreza na imovinu“, kao jedna od najuspešnijih opština je opština Gornji Milanovac i tom prilikom dobijena su sredstva u iznosu od trista hiljada švajcarskih franaka od švajcarske vlade. Kovačević je naglasio da će se dobijena sredstva koristiti za projekat razvojnog karaktera: „ Konačnu odluku o vrsti projekta donećemo u anketi koju smo ponudili građanima i koja će, nadam se, već danas biti na veb-stranici naše opštine. Građanima ćemo predočiti projekte koje imamo spremne i koji se uklapaju u kriterijume koje agencija od nas zahteva. Istakao bih da je jedan od najznačajnijih projekata koje smo pripremili izgradnja škole za decu sa posebnim potrebama, u okviru škole „Kralj Aleksandar I“.\nNa današnjoj sednici, većnici su jednoglasno doneli Zaključak o davanju saglasnosti na Aneks I ugovora o regulisanju odnosa opštine Gornji Milanovac i „Autoprevoz“ Čačak povodom obezbeđenja prava na besplatan prevoz i prevoz sa popustom povlašćenim kategorijama putnika. U novu kategoriju korisnika, uvršćeni su učenici osnovnih i srednjih škola, kao i deca koja idu u predškolsku ustanovu, pod uslovom da imaju prebivalište na teritoriji opštine Gornji Milanovac ili, ako su u statusu privremeno raseljenog ili prognanog lica, boravište na teritoriji naše opštine.\nPred članovima Opštinskog veća našla se i tačka razmatranja Predloga Zaključka o donošenju Programa mera podrške za sprovođenje poljoprivredne politike i politike ruralnog razvoja opštine Gornji Milanovac za 2019. godinu koju su većnici jednoglasno doneli. Šef kancelarije za poljoprivredu Milka Nedeljković istakla je da su sredstva iz programa mera za sprovođenje poljoprivredne politike i politike ruralnog razvoja preraspoređena u okviru planiranih programskih mera. Budžet od 44.100.000,00, koji je namenjen direktnom davanju poljoprivrednim proizvođačima je potrošen, a sredstva su raspoređena u okviru mera na koje je dobijena saglasnost.\n„Kroz program poljoprivredne politike su sprovedene mere kroz sve grane poljoprivredne proizvodnje, velika sredstva smo ulagali u stočarstvo, gde je dvanaest miliona izdvojeno za nabavku kvalitetnih umatičenih grla junica, tri miliona za nabavku kvalitetnih umatičenih jagnjadi, pored toga, sve subvencije koje su namenjene za voćarsku proizvodnju kvalitetno su raspoređene, ulagali smo i u plasteničku proizvodnju, kao i pčelarsku proizvodnju“, rekla je Milka Nedeljković. Predsednik Kovačević je istakao da će se zalagati da se budžet za poljoprivredu svake godine povećava za 10 posto, jer su privreda, turizam i poljoprivreda tri grane na koje se oslanja Gornji Milanovac.\nSpisak dosadašnjih komentara za članak "Gornji Milanovac: Od novembra veće plate u javnom sektoru".\nSpisak dosadašnjih komentara za članak "Gornji Milanovac: Od novembra veće plate u javnom sektoru". Podelite vaše mišljenje sa nama. Pošaljite komentar klikom na dugme - napišite komentar.


U Francuskoj najavljeni protesti protiv Le Penove i Makrona\nTanjug 16. aprila 2022. 12:36\nPARIZ – Širom Francuske danas se očekuju protesti jer protivnici predsedničke kandidatkinje desnice Marin le Pen nastoje da formiraju jedinstven front kako bi je sprečili da pobedi u drugom krugu izbora, 24. aprila, protiv aktuelnog predsednika Emanuela Makrona.\nPolicija je upozorila na moguće incidente dok se demonstranti okupljaju u oko 30 gradova, prenosi agencija Rojters.\n„Krajnja desnica je ponovo u drugom krugu predsedničkih izbora ojačana nivoom podrške koji nije bio do sada. Odbijamo da je vidimo kako osvaja vlast“, navodi se u zajedničkom saopštenju Lige za ljudska prava u kojem su najavljeni protesti.\nDesetine drugih grupa za ljudska prava, sindikata i udruženja su potpisali poziv na protest.\n„Odbijanjem Marin le Pen, radi se o zaustavljanju dolaska projekta koji bi uništio vladavinu prava i socijaldemokratsku republiku i solidarnost koju svakodnevno branimo,“ navodi se u saopštenju.\nDemonstranti koji su protiv Makrona takođe će se danas okupiti u centru Pariza.\nU razgovoru za BFM TV, istaknuti član stranke Nacionalno okupljanje Luj Alio kritikovao je proteste protiv krajnje desnice.\n„Gospodin Makron je podelio društvo poslednjih pet godina i mnogi od ovih ljudi su protestovali protiv toga. Da li zaista mislite da su ljudi idioti?“ rekao je on.\nMakron je postao predsednik 2017. godine posle lakše pobede nad Le Penovom, kada su birači pružili njemu podršku, a kako bi zadržali krajnju desnicu van vlasti.\nOn je ocenio da je politički program Le Penove pun laži i lažnih obećanja koja, kako je rekao, prikrivaju krajnje desničarsku agendu koja bi na kraju dovela do izlaska Francuske iz Evropske unije.\nPrema rezultatima ankete IPSOS-Sopra-Sterije objavljenim u petak, aktuelni predsednik pobeđuje u drugom krugu glasanja sa 56 odsto glasova.\nDobio je podršku bivših predsednika Nikolasa Sarkozija i Fransoa Olanda.\nTakođe, kako se navodi, stotine poznatih i sportskih ličnosti su ga podržale u nastojanju da se spreči eventualna pobeda Le Penove.


Predsednica Vlade Srbije Ana Brnabić izjavila je danas da će se tokom vikenda razjasniti koji su antigenski testovi iz privatnih laboratorija validni, kao i da je Vlada na sednici u četvrtak odlučila da kovid sertifikati budu uredni i ako građani imaju dovoljnu količinu antitela, što će takođe morati da bude dokazano testiranjem.Antitela i antigenski testoviBrnabić je na sastanku sa ministrom zdravlja, ministrom unutrašnjih poslova, predstavnicima ministarstva pravde i Bezbednosno informativne agencije, razgovarala o novim merama koje je doneo Republički krizni štab, a koje se odnose na uvođenje kovid propusnica za sve ugostiteljske objekte u zatvorenom prostoru, čije važenje počinje od ponedeljka uveče.Kovid propusnice važiće isključivo posle 22 sata u ugostiteljskim objektima, a one znače potvrda o primanju druge, odnosno treće doze vakcine.Za drugu, ona ne sme da bude starija od sedam meseci od primanja, što znači da ako niste primili treću dozu sedam meseci posle druge, neće vam biti validan kovid sertifikat.Potom, negativan PCR test ne stariji od 72 sata, ukoliko ne želite da se vakcinišite a želite da boravite u ugostiteljskom objektu nakon 22 sata, negativan antigenski test čija validnost je ograničena na 48 časova, kao i potvrda da ste preležali virus korona u prethodnih 7 meseci. Tu je i jedna novina - dovoljna količina antitela.Tokom vikenda će Vladina Kancelarija za informacione tehnologije i E-upravu imati sastanak sa svim nadležnim institucijama koje su uključene u ovaj sistem, kako bi se tačno znalo kako da proveravaju validnost Kju-ar kodova, da od ponedeljka sve bude spremno za potpunu primenu.Izricanje kazni„Trudićemo se zaista da obezbedimo da nemamo falsifikovanje propusnica, da Ministarstvo unutrašnjih poslova pruži podršku Komunalnoj miliciji i inspekcijskim službama, ukoliko postoje bilo kakvi problemi. Kao i da Ministarstvo pravde i pravosudni organi i pravobranilaštvo bude tu za brzo izricanje kazni, kako bi svi videli da zaista i mislimo to što kažemo“, dodala je.Predsednica Vlade, Ana Brnabić, dodala je i da je primetno malo povećanje interesovanja za vakcinaciju kod građana, poslednjih dana, preneo je Tanjug.\nKovid propusnicu moći će da dobiju i ljudi koji imaju dovoljnu količinu antitela na virus korona, ako to utvrde u Institutu za primenu nuklearne energije Srbije, rekla je premijerka Ana Brnabić.\nPredsednica Vlade Srbije Ana Brnabić izjavila je danas da će se tokom vikenda razjasniti koji su antigenski testovi iz privatnih laboratorija validni, kao i da je Vlada na sednici u četvrtak odlučila da kovid sertifikati budu uredni i ako građani imaju dovoljnu količinu antitela, što će takođe morati da bude dokazano testiranjem.\nAntitela i antigenski testovi\nBrnabić je na sastanku sa ministrom zdravlja, ministrom unutrašnjih poslova, predstavnicima ministarstva pravde i Bezbednosno informativne agencije, razgovarala o novim merama koje je doneo Republički krizni štab, a koje se odnose na uvođenje kovid propusnica za sve ugostiteljske objekte u zatvorenom prostoru, čije važenje počinje od ponedeljka uveče.\n„Tokom vikenda ćemo razgovarati još oko nekoliko otvorenih pitanja, a jedno od njih su i antigenski testovi kod privatnih laboratorija, zato što pojedine privatne laboratorije koriste i neke antigenske testove koji nisu u skladu sa standardima Evropske unije. Tako da moramo da ograničimo da svi kovid sertifikati koji budu izdati, budu u skladu sa EU sertifikatima“, rekla je premijerka.\nKovid propusnice važiće isključivo posle 22 sata u ugostiteljskim objektima, a one znače potvrda o primanju druge, odnosno treće doze vakcine.\nZa drugu, ona ne sme da bude starija od sedam meseci od primanja, što znači da ako niste primili treću dozu sedam meseci posle druge, neće vam biti validan kovid sertifikat.\nPotom, negativan PCR test ne stariji od 72 sata, ukoliko ne želite da se vakcinišite a želite da boravite u ugostiteljskom objektu nakon 22 sata, negativan antigenski test čija validnost je ograničena na 48 časova, kao i potvrda da ste preležali virus korona u prethodnih 7 meseci. Tu je i jedna novina - dovoljna količina antitela.\n„Juče smo na sednici Vlade doneli odluku da validni budu i oni kovid sertifikati koji će prikazati da imate dovoljnu količinu antitela, što će građani moći da utvrde samo u laboratoriji INEP-a (Institut za primenu nuklearne energije Srbije)“, objasnila je predsednica Vlade.\nTokom vikenda će Vladina Kancelarija za informacione tehnologije i E-upravu imati sastanak sa svim nadležnim institucijama koje su uključene u ovaj sistem, kako bi se tačno znalo kako da proveravaju validnost Kju-ar kodova, da od ponedeljka sve bude spremno za potpunu primenu.\n„Trudićemo se zaista da obezbedimo da nemamo falsifikovanje propusnica, da Ministarstvo unutrašnjih poslova pruži podršku Komunalnoj miliciji i inspekcijskim službama, ukoliko postoje bilo kakvi problemi. Kao i da Ministarstvo pravde i pravosudni organi i pravobranilaštvo bude tu za brzo izricanje kazni, kako bi svi videli da zaista i mislimo to što kažemo“, dodala je.\nPredsednica Vlade, Ana Brnabić, dodala je i da je primetno malo povećanje interesovanja za vakcinaciju kod građana, poslednjih dana, preneo je Tanjug.\n21 Oktobar, 14:57\nProtest u Beogradu zbog odluke o kovid propusnicama\n20 Oktobar, 22:20\nSputnjik otkriva: Kako će se primenjivati kovid propusnice koje se uvode u Srbiji\n20 Oktobar, 12:49


Srebrni pehar za pilote Aerokluba – VAmedia – info portal\n09/10/2019 09/10/2019 Нема коментара на Srebrni pehar za pilote Aerokluba\nPosle dugogodišnje slave koju je Aeroklub Valjevo nosio kao klub koji je je u Jugoslaviji i Srbiji imao najbolje pilote takmičare, više od deset godina članovi nisu mogli da se takmiče pod zastavom AK Valjevo jer klub nije bio član Vazduhoplovnog Saveza Srbije.\nOve godine je novo rukovodstvo AK Valjevo odlučilo da na Državnom prvenstvu u aeroreliju učestvuju Milivoj Petrović pilot, instruktor i nosilac mnogobrojnih medalja sa državnih takmičenja, učesnik na evropskim i svetskim takmičenjima i mlad pilot, njegov učenik Aleksandar Radojičić.\nTakmičenje je održano od 4-tog do 6-og oktobra u Kikindi u organizaciji Vazduhoplovnog Saveza Srbije i AK Kikinda.\nRezultati nisu izostali. Petrović i Radojičić su u Valjevo doleteli sa osvojenim zlatom za precizno sletanje, srebrom za vremensku tačnost i srebrom za izviđanje. U ukupnom plasmanu osvojili su drugo mesto i doneli srebrni pehar svom klubu i gradu.\nAeroreli je takmičenje pilota motornih aviona koje se sastoji iz tri discipline.\nPrva je vremenska tačnost gde posada koja se sastoji od dva člana mora da ispoštuje od vremena poletanja, preko vremena prekretnih orjentira do vremena sletanja.\nDruga je izviđanje, gde piloti moraju da prepoznaju zadata mesta na zemlji koja dobijaju kao fotografije, da ih tačno lociraju u okviru rute.\nTreća je precizno sletanje gde se po povratku sa rute boduje preciznost u sletanju na iscrtanim i postavljenim linijama predpolje, nulto, prvo, drugo, treće polje. Naravno nulto polje je ono koje svaki pilot želi da “pogodi” i gde je iskustvo vođe pilota Petrovića bilo presudno i donelo zlato.\nPonosni na svoje članove i takmičare


Povređen policajac - Blic Online\nPolicajac inicijala S.I. iz Policijske stanice Berkovići teško je povređen nakon što je u njega udarilo vozilo “audi”.\nStao „Sat“ za dilere: U akciji hapšenja narko grupe povređen policajac\nSedam osoba uhapšeno je zbog neovlaštene proizvodnje i stavljanja u promet opojnih droga na području Velike Kladuše, u okviru policijske akcije kodnog naziva "Sat".\nOBRAČUN U BEOGRADU Taksisti napali komunalne policajce, jedan pogođen KAMENOM U GLAVU\nKomunalni policajac povređen je jutros oko 10.10 u blizini taksi stajališta ispod Pančevačkog mosta, kada je na njega jedno lice prvo nasrnulo kolima, a potom ga pogodilo kamenom u glavu, saopštili su iz Komunalne policije.\nUdario policajca kolima, šest dana se skrivao, tužilac ga PUSTIO!\nTužilac Dragan Jovanović pustio je na slobodu Marka Ž. (20), koji je kolima pregazio policajca na dužnosti i nakon toga se šest dana skrivao!\nDržavljanin Rusije kamionom udario u kabinu na granici kod Preševa\nVladimir Ledenov, (1965), državljanin Rusije, vozeći teretno vozilo na prelazu kod Preševa udario je danas u kontorolnu kabinu i povredio policajca S. M.\nSaobraćajni policajac (44) godine povređen je danas u 8.45 sati kada ga je udario GSP autobus u Bulevaru despota Stefana.\nPolicajac povređen prilikom hapšenja\nJedan policajac povređen je jutros prilikom hapšenja druge osobe, u 09.30 časova u Ljermontovljevoj ulici na Voždovcu, rečeno je u Informativnoj službi MUP-a Srbije.\nUkrali automobil, pa udarili u policijski i povredili se\nZEMUN - Miroslav Ristić (49) i Mihailo Đokić (47) uhapšeni su jutros u Zemunu pri pokušaju bekstva ukradenim vozilom.\nTeško povredio policajca prilikom hapšenja\nJovan R. (18) iz Donjeg Vidova kod Paraćina je, prilikom hapšenja, napao i teško povredio policajca B.J. iz Paraćina, saopštila je danas Policijska uprava u Jagodini.\nPolicajac teško povređen posle pada sa motocikla\nRadnik Policijske uprave Zaječar, R.S., teško je povređen u petak sat vremena posle ponoći, kada je motociklom sleteo sa puta u Ulici Miloša Obilića u Zaječaru.


APR: Profitabilno poslovali skoro svi sektori - ne i poljoprivreda\nPrivredna društva u Srbiji su prošle godine poslovala profitabilno i ostvarila ukupan pozitivan neto rezultat od oko 500 milijardi dinara, jer je dobitak bio oko 746 milijardi, a gubitak 246 milijardi, objavila je Agencija za privredne registre (APR).\nRegistrator Registra finansijskih izveštaja u APR-u Ružica Stamenković je, na predstavljanju rezultata poslovanja pravnih lica i preduzetnika u 2018. godini, rekla da je pozitivno poslovalo 60.566 privrednih društava, a negativno 27.272.\n"Krajem 2018. godine u Srbiji poslovalo 146.675 privrednih društava, a finansijske izveštaje dostavilo je 105.596 društava", rekla je Stamenković.\nOna je rekla da su profitabilno poslovali skoro svi sektori, osim poljoprivrede, šumarstva i ribarstva koji su imali gubitak od oko milijardu dinara, a najveći pozitivan neto rezultat su ostvarile firme u prerađivačkoj industriji, mada je njihov dobitak od oko 112 milijardi dinara za skoro 22 odsto manji od ostvarenog u 2017. godini.\n"Najveći pad profitabilnosti imala su privredne društva iz sektora snabdevanja električnom energijom i gasom jer je dobitak od 7,4 milijarde znatno manji nego u 2017. godini kada je iznosio oko 32,5 milijardi dinara, a broj zaposlenih je smanjen za 1.006 radnika", rekla je Stamenković.\nProšle godine su, prema rečima Stamenković, mikro društava (91.884), koja su dominatna u domaćoj privredi, prešla u zonu pozitivnog poslovanja i ostavrila dobitak od oko dve milijarde dinara.\nNajveća profitabilnost u beogradskom regionu\nNajveću profitabilnost su, kako je rekla, imala privredna društva iz beogradskog regiona i ostvarila su pozitivan neto rezultat od oko 236 milijrdi dinara koji je veći za 34,5 odsto u odnosu na 2017. godinu.\n"Javna preduzeća su četvrtu godinu zaredom poslovala pozitivno, ali je ukupan dobitak 561 preduzeća nešto više od pet milijardi dinara, a to je tek petina dobiti iz 2017. godine", rekla je Stamenković.\nPreduzetnici su, kako je kazala, ostvarili ukupan dobitak oko 9,2 milijarde dinara, što je za 18,4 odsto više nego godinu dana ranije, a bankarski sektor u kome posluje 27 banaka ostvario je ukupan dobitak 70,5 milijardi dinara, što je za deset odsto više nego godinu dana ranije.\nBlokirani računi, stečaj, likvidacija\nStamenković je rekla da prošle godine finansijske izveštaje nije dostavilo 51.223 privredna subjekta.\n"U 2018. godini blokiran račun duže od godinu dana imalo je 22.314 pravnih lica, u stečaju i likvidaciji je bilo 5.728, bez otvorenog računa poslovalo je 11.725, a 20.791 pravno lice nije pet godina dostavilo finansijski izveštaj", rekla je Stamenković.\nOna je rekla da je kazna za nepodnošenje finasijskog uzveštaja pre promene Zakona o privrednim društvima bila prijava za privredni prestup.\n"Prošle godine smo podneli oko 40.000 prijava za privredni prestup, sudovi nekoga kazne, neke oslobađaju", rekla je Stamenković.\nPomoćnik ministra privrede Srbije Dušan Vučković rekao je da je nedavnom izmenom Zakona o privrednim društvima uvedena prinudna likvidacija za privredna društva koja dve godine uzastopno ne podnesu finansijski izveštaj i da očekuje da će za nekoliko godina biti likvidirane sve firme koje imaju samo "ljušturu".\n"Vlasnici takvih firmi ne trude se da spreče likvidaciju ni na način da podnesu izjavu o neaktivnosti", rekao je Vučković.\nU APR ulaze i zdravstvene ustanove\nVršilac dužnosti direktora APR-a Milan Lučić je najavio da će u registar Agencije ući i zdravstvene ustanove.\nPodsetio da je redizajnirana veb prezentacija APR-a i da je pokrenut regionalni portal privrednih subjekata gde je sada oko 500.000 firmi iz Srbije i Severne Makedonije, a za prezentaciju preduzeća na tom portalu zainteresovane su osim drugih zemalja Zapadnog Balkana i Slovenija i Rumunija.


Jačanje međuinstitucionalne saradnje u sprečavanju korupcije: predavanje u Agenciji za privatizaciju – Agencija za sprečavanje korupcije\nDanas je, za zaposlene u Agenciji za privatizaciju, održano predavanje o pojedinim nadležnostima Agencije za borbu protiv korupcije. Teme obuhvaćene predavanjem su: registri funkcionera, imovine funkcionera i poklona; prijavljivanje imovine lica koja vrše javnu funkciju; kontrola Izveštaja o imovini i prihodima funkcionera; prijavljivanje poklona; pojam sukoba interesa i zakonske odredbe prema Zakonu o Agenciji za borbu protiv korupcije; predstavke fizičkih i pravnih lica u vezi sa privatizacijom; plan integriteta kao mehanizam za sprečavanje korupcije i povećanje dobrog funkcionisanja institucije. U okviru posete Agenciji za privatizaciju, obavljen je i proces kontrole kvaliteta i ispunjenosti Plana integriteta Agencije za privatizaciju.\nPredavanju je prisustvovalo oko 70 zaposlenih u Agenciji za privatizaciju, a predstavnike Agencije za borbu protiv korupcije najpre su pozdravili Jovan Martinović, pomoćnik direktora Agencije za privatizaciju i Ljubomir Šubara, direktor ove institucije. Oni su tom prilikom istakli da je cilj ove saradnje jačanje institucije i što uspešniji završetak posla vezanog za proces privatizacije u Republici Srbiji.\nDo ove posete došlo je na poziv Agencije za privatizaciju, i predstavlja rezultat intenziviranja međuinstitucionalne saradnje do koje je došlo potpisivanjem Memoranduma o saradnji, koji je inicirala Agencija za privatizaciju, prema aktuelnom Akcionom planu za sprovođenje Nacionalne strategije za borbu protiv korupcije.\nPrisutnima su se, ispred Agencije za borbu protiv korupcije, obratili: Dragomir Trninić, pomoćnik direktora za kontrolu imovine i prihoda funkcionera, Zorana Kepnik – Hinić, načelnica Odeljenja za vođenje registara i posebnih evidencija, Jasmina Ćirković, viši savetnik u Sektoru za rešavanje sukoba interesa, Maja Matić, šef Odseka za postupanje po predstavkama i Zlatko Stojanović, asistent na projektu u Odseku za planove integriteta.